
หมายเหตุ  
แบบแสดงรายการข้อมูลประจำปี/รายงานประจำปี (แบบ 56-REIT One Report-S) เป็นข้อมูลขั้นต่ำที่
ทรัสต์เพื่อการลงทุนในอสังหาริมทรัพย์ (“กองทรัสต์”) ต้องเปิดเผยข้อมูลต่าง ๆ ที่เกี่ยวข้องกับกองทรัสต์ที่ใช้ประกอบการจัดทำด้วย 





สำหรับในส่วนการเปิดเผยข้อมูลที่เกี่ยวข้องกับความยั่งยืนที่ปรับปรุงเพื่อให้สอดคล้องกับมาตรฐาน
การรายงานทางการเงินด้านการเปิดเผยข้อมูลความยั่งยืน (“มาตรฐาน ISSB”) นั้น ได้นำเอาคำสำคัญ (“key terms”) บางส่วน มาจากมาตรฐาน ISSB ซึ่งเป็นมาตรฐานที่มีเจ้าของลิขสิทธิ์เป็น International Financial Reporting Standards Foundation (“IFRS Foundation”) โดยให้เฉพาะข้อความในส่วน key terms เป็นไปภายใต้ข้อประกาศความเป็นเจ้าของลิขสิทธิ์ ดังนี้ 

การเปิดเผยข้อมูลเอกสารแนบ สามารถเปิดเผยไว้ในเว็บไซต์ของกองทรัสต์หรือผู้จัดการกองทรัสต์ 
 ซึ่งในแบบ 56-REIT One Report-S  จะต้องระบุเว็บไซต์หรือลิงก์เพื่อให้ผู้ลงทุนสามารถเรียกดูข้อมูลได้สะดวก 
และไม่มีการเปลี่ยนแปลงในภายหลัง  ทั้งนี้ ขอให้นำส่งข้อมูลเอกสารแนบดังกล่าวให้แก่ตลาดหลักทรัพย์แห่งประเทศไทยด้วย

ส่วนที่ 2
การดำเนินกิจการของกองทรัสต์
[bookmark: _Hlk522536235]1.  โครงสร้างและการดำเนินงานของกองทรัสต์
[bookmark: _Hlk522536319]1.1 ข้อมูลทั่วไป
ให้ระบุชื่อกองทรัสต์ ประเภท ทุนชำระแล้ว อายุ (ถ้ากำหนด) เว็บไซต์ (ถ้ามี) ชื่อผู้จัดการกองทรัสต์ และทรัสตี
	1.2 นโยบายและภาพรวมการประกอบธุรกิจ
ให้อธิบายภาพรวมลักษณะการประกอบธุรกิจของกองทรัสต์และกลุ่มกองทรัสต์ (ถ้ามี) ซึ่งประกอบด้วยกองทรัสต์ บริษัทย่อย และบริษัทร่วม ที่ดำเนินงานอยู่ในปัจจุบันหรือที่คาดว่าจะดำเนินการ โดยให้อธิบายในประเด็นดังต่อไปนี้
1.2.1 วิสัยทัศน์ วัตถุประสงค์ เป้าหมาย หรือกลยุทธ์ในการลงทุนและการดำเนินงานของกองทรัสต์หรือกลุ่มกองทรัสต์ ซึ่งแสดงให้เห็นถึงทิศทางและความมุ่งมั่นที่จะขับเคลื่อนธุรกิจไปสู่ความยั่งยืน โดยอธิบายเท่าที่ผู้จัดการกองทรัสต์เห็นว่าเหมาะสม เพื่อให้ผู้ลงทุนเข้าใจและใช้เป็นแนวทางในการติดตามทิศทาง
การดำเนินธุรกิจของกองทรัสต์ในอนาคตต่อไป  
1.2.2 การเปลี่ยนแปลงและพัฒนาการที่สำคัญ ให้อธิบายการเปลี่ยนแปลงและพัฒนาการ
ที่สำคัญของกองทรัสต์ และการเปลี่ยนแปลงเกี่ยวกับบุคคลที่มีหน้าที่เกี่ยวข้องในการบริหารจัดการกองทรัสต์ในรอบปีที่ผ่านมาโดยสังเขป เช่น การลงทุนเพิ่มหรือการจำหน่ายทรัพย์สินที่มีนัยสำคัญ การเปลี่ยนแปลงผู้จัดการกองทรัสต์ ทรัสตี หรือผู้บริหารอสังหาริมทรัพย์ การเปลี่ยนแปลงโครงสร้างการถือหุ้นและการจัดการของผู้จัดการกองทรัสต์ การเปลี่ยนแปลงโครงสร้างการถือหน่วยทรัสต์ เป็นต้น 
1.2.3 โครงสร้างของการบริหารจัดการกองทรัสต์
(1) ให้ระบุแผนภาพโครงสร้างการจัดการกองทรัสต์ พร้อมทั้งคำอธิบายเพื่อแสดงให้เห็นถึงบุคคลที่มีหน้าที่เกี่ยวข้องในการจัดการกองทรัสต์ เพื่อให้ผู้ลงทุนเข้าใจภาพรวมการดำเนินธุรกิจของกองทรัสต์  
ทั้งนี้ หากบุคคลดังกล่าวข้างต้นมีความสัมพันธ์เป็นบุคคลกลุ่มเดียวกันหรือเป็นบุคคลที่เกี่ยวโยงกัน ให้ระบุความสัมพันธ์ดังกล่าว 
(2) ให้ระบุว่าการบริหารจัดการกองทรัสต์จะอยู่ภายใต้ข้อกำหนดในสัญญาก่อตั้งทรัสต์ โดยมีสาระสำคัญตามเอกสารแนบ 1 และระบุช่องทางที่ผู้ลงทุนจะสามารถขอดูสำเนาสัญญาก่อตั้งทรัสต์
ฉบับเต็มได้
1.2.4 ให้ระบุว่ากองทรัสต์ได้ใช้เงินระดมทุนเป็นไปตามวัตถุประสงค์ที่แจ้งในแบบแสดงรายการข้อมูลการเสนอขายหน่วยทรัสต์แล้ว หรือไม่ โดยให้เปิดเผยข้อมูลดังนี้
(1) การใช้เงินที่ได้จากการเสนอขายหน่วยทรัสต์หรือตราสารหนี้แต่ละครั้ง ซึ่งยังใช้เงินไม่ครบตามวัตถุประสงค์
	การใช้เงิน

	จำนวนเงินที่ใช้โดยประมาณ
	ระยะเวลาที่ใช้เงินโดยประมาณ
	รายละเอียด /ความคืบหน้าของการใช้เงิน/เหตุผลและมาตรการดำเนินการ
กรณีใช้เงินไม่เป็นไปตามวัตถุประสงค์

	1. เพื่อใช้ในการลงทุนในอสังหาริมทรัพย์ ทั้งทางตรงและทางอ้อมผ่านการลงทุนในบริษัทหรือทรัสต์อื่นที่ถืออสังหาริมทรัพย์ 
	
	
	- กรณีเป็นการซื้อทรัพย์สิน ให้อธิบายเกี่ยวกับประเภทและจำนวนเงินที่ใช้โดยประมาณ 
- กรณีเป็นการลงทุนทางอ้อมให้อธิบายลักษณะการลงทุน สถานะการลงทุน และจำนวนเงินที่ใช้โดยประมาณ 

	2. เพื่อชำระคืนเงินกู้ หรือหนี้จากการออกตราสารหนี้
	
	
	- กรณีเป็นการชำระหนี้ที่มีกับกลุ่มที่ปรึกษาทางการเงินหรือกลุ่มตัวกลางในการเสนอขายหลักทรัพย์ ให้เปิดเผย terms and conditions ของหนี้ดังกล่าวเพิ่มเติมด้วย
- กรณีอื่น ๆ ให้เปิดเผยอย่างน้อยในเรื่องจำนวนเงินและระยะเวลาการใช้เงิน

	3. กรณีอื่น ๆ เช่น เงินทุนที่ใช้หมุนเวียน
	
	
	


หมายเหตุ :  
1. ให้เปิดเผยประมาณการมูลค่าเงินที่ใช้แยกแต่ละวัตถุประสงค์การใช้เงิน โดยอาจเปิดเผยข้อมูลในลักษณะเป็นช่วง (range) ที่เหมาะสมได้ และให้เรียงลำดับการใช้เงินตามความสำคัญของวัตถุประสงค์แต่ละเรื่อง  ทั้งนี้ หากเงินระดมทุนที่ได้รับในครั้งนี้
ไม่เพียงพอสำหรับวัตถุประสงค์การใช้เงินที่ระบุไว้ ให้เปิดเผยแหล่งเงินทุนที่จะจัดหาเพิ่มเติมด้วย
2. หากเป็นการทำรายการกับบุคคลที่อาจมีความขัดแย้ง ให้เปิดเผยเป็นรายการระหว่างกันที่จะเกิดขึ้นในอนาคตด้วย

(2) กฎหมายที่ใช้บังคับ[footnoteRef:1] โดยให้ระบุกฎหมายของประเทศที่ใช้บังคับกับตราสารหนี้ (applicable law) [1:  การเปิดเผยข้อมูลเกี่ยวกับกฎหมายที่ใช้บังคับ ให้ใช้สำหรับกองทรัสต์ที่เคยเปิดเผยข้อมูลดังกล่าวในแบบแสดงรายการข้อมูลการเสนอขาย
ตราสารหนี้แล้ว] 

1.2.5 ให้อธิบายข้อผูกพันที่ผู้จัดการกองทรัสต์หรือกองทรัสต์ ให้คำมั่นไว้ในแบบแสดงรายการข้อมูลการเสนอขายหน่วยทรัสต์และ/หรือเงื่อนไขการอนุญาตของสำนักงาน ก.ล.ต. (ถ้ามี) และ/หรือเงื่อนไขการรับหลักทรัพย์ของตลาดหลักทรัพย์ฯ (ถ้ามี) รวมทั้งการปฏิบัติให้เป็นไปตามข้อผูกพันหรือเงื่อนไขดังกล่าว
ในปีต่อ ๆ มา
[bookmark: _Hlk190327799]1.3 การลงทุนและการจัดหาประโยชน์
1.3.1 การลงทุนของกองทรัสต์ 
(1) ให้ระบุรายละเอียดทรัพย์สินโดยแยกตามประเภททรัพย์สิน พร้อมทั้งมูลค่าทรัพย์สินสุทธิ มูลค่าทรัพย์สินตามราคาตลาดหรือราคายุติธรรม อัตราส่วนมูลค่าทรัพย์สินแต่ละประเภทต่อมูลค่าทรัพย์สินสุทธิของกองทรัสต์ และมูลค่าหน่วยทรัสต์ ณ วันสิ้นรอบปีบัญชีนั้น	
(2) ให้ระบุรายละเอียดทรัพย์สินหลักที่ลงทุนทุกรายการ โดยแยกตามรายทรัพย์สิน
ซึ่งมีสาระสำคัญอย่างน้อยเกี่ยวกับชื่อ ที่ตั้ง ลักษณะ ประเภทการใช้งาน ขนาดพื้นที่ รูปแบบการลงทุน (กรรมสิทธิ์ หรือสิทธิการเช่า) อายุอาคาร วันที่เข้าลงทุนในทรัพย์สิน ราคาที่เข้าลงทุน วันที่ที่มีการประเมินมูลค่าหรือสอบทานการประเมินมูลค่าทรัพย์สินครั้งล่าสุด ราคาที่ได้จากรายงานการประเมินมูลค่าหรือสอบทานการประเมินมูลค่าครั้งล่าสุด รายได้ในรอบปีบัญชีนั้น ในกรณีที่กองทรัสต์ที่จะเข้าลงทุนหรือลงทุนในรูปแบบสิทธิการเช่าให้เปิดเผยระยะเวลาการเช่าคงเหลือ และหากกองทรัสต์ให้เช่าระยะยาวหรือให้เช่าเหมา ให้สรุปสาระสำคัญของสัญญาเช่าด้วย  ทั้งนี้ สำหรับรายละเอียดเพิ่มเติมของทรัพย์สินที่กองทรัสต์ลงทุน ให้สามารถนำไปเปิดเผยไว้ในเอกสารแนบ 4 ได้ 
(3) ในกรณีที่กองทรัสต์มีการลงทุนในทรัพย์สินที่เป็นโครงการที่ยังก่อสร้างไม่แล้วเสร็จ ให้ระบุข้อมูลดังต่อไปนี้
 (ก) ข้อมูลเปรียบเทียบความคืบหน้าของโครงการกับแผนงานของโครงการ
 (ข) ในกรณีที่ความคืบหน้าของโครงการไม่เป็นไปตามที่กำหนดไว้ในแผนงานให้ระบุสาเหตุและแนวทางแก้ไข รวมทั้งผลกระทบที่กองทรัสต์ได้รับหรืออาจได้รับไว้ด้วย
(4) ในกรณีที่กองทรัสต์ไม่สามารถเข้าลงทุนทางอ้อมในบริษัทผ่านการถือหุ้นและมีสิทธิออกเสียงได้ในสัดส่วนร้อยละ 99 ให้อธิบายเหตุผล และประโยชน์ที่ผู้ลงทุนจะได้รับจากการที่กองทรัสต์ต้องเข้าลงทุนในสัดส่วนดังกล่าว พร้อมทั้งแสดงความเห็นของที่ปรึกษากฎหมายในเรื่องการร่วมทุน เช่น เงื่อนไข
ที่สำคัญของการร่วมลงทุน การถือหุ้นและการแบ่งกำไรของผู้ถือหุ้นแต่ละราย การทำสัญญาของกองทรัสต์เป็นไปตามกฎหมายและมีผลใช้บังคับได้ตามกฎหมาย และข้อจำกัดในกรณีที่กองทรัสต์ต้องการถอน
การลงทุน เป็นต้น
(5) ในกรณีที่กองทรัสต์มีการลงทุนโดยทางอ้อมโดยถือหุ้นผ่านบริษัทที่กองทรัสต์เข้าลงทุน ให้ผู้จัดการกองทรัสต์อธิบายว่า มีกลไกการกำกับดูแลบริษัทที่กองทรัสต์เข้าลงทุนอย่างน้อยดังต่อไปนี้ 
 (ก) การส่งบุคคลเข้าเป็นกรรมการของบริษัทที่กองทรัสต์เข้าลงทุนอย่างน้อยตามสัดส่วนการถือหุ้นหรือไม่อย่างไร พร้อมทั้งให้อธิบายว่า มีระเบียบปฏิบัติหรือข้อกำหนดที่ทำให้การส่งบุคคลดังกล่าวต้องได้รับมติเห็นชอบจากที่ประชุมคณะกรรมการของผู้จัดการกองทรัสต์หรือไม่ อย่างไร
 (ข) การกำหนดขอบเขตหน้าที่และความรับผิดชอบของกรรมการที่ได้รับแต่งตั้งตาม (ก) ซึ่งรวมถึง
- การกำหนดกรอบอำนาจในการใช้ดุลพินิจและการดำเนินการที่ต้องได้รับ
ความเห็นชอบจากคณะกรรมการของผู้จัดการกองทรัสต์ก่อน 
- กลไกในการกำกับดูแลให้บริษัทที่กองทรัสต์เข้าลงทุนมีการเปิดเผยข้อมูลเกี่ยวกับฐานะการเงินและผลการดำเนินงาน การทำรายการระหว่างกัน การได้มาหรือจำหน่ายไปซึ่งทรัพย์สินที่มีนัยสำคัญ ให้ครบถ้วนถูกต้อง
- กลไกในการกำกับดูแลให้กรรมการและผู้บริหารของบริษัทดังกล่าวปฏิบัติให้เป็นไปตามหน้าที่และความรับผิดชอบตามที่กฎหมายกำหนด 
 (ค) การกำหนดแนวทางการบริหารจัดการในกรณีที่เกิดข้อพิพาทระหว่างกองทรัสต์กับ
ผู้ถือหุ้นรายอื่นของบริษัทดังกล่าว
 (ง) กลไกในการกำกับดูแลที่มีผลให้การทำรายการระหว่างบริษัทดังกล่าวกับบุคคล
ที่เกี่ยวโยงกัน การได้มาหรือจำหน่ายไปซึ่งทรัพย์สิน หรือการทำรายการสำคัญอื่นใดของบริษัทดังกล่าว 
มีสาระของรายการและได้รับมติจากที่ประชุมคณะกรรมการของผู้จัดการกองทรัสต์หรือที่ประชุม
ผู้ถือหน่วยทรัสต์ก่อนการเข้าทำรายการดังกล่าวของบริษัทดังกล่าว
 (จ) กลไกในการกำกับดูแลที่มีผลให้การแก้ไขหรือเปลี่ยนแปลงในเรื่องสำคัญของบริษัทดังกล่าว เช่น การแก้ไขเอกสารสำคัญ การเลิกหรือเปลี่ยนการประกอบธุรกิจ การเปลี่ยนแปลงโครงสร้างเงินทุน การออกหลักทรัพย์ การกู้ยืมเงิน การให้หลักประกัน การโอนหรือขายทรัพย์สิน เป็นต้น ต้องได้รับอนุมัติจากกองทรัสต์
 (ฉ) ข้อตกลงระหว่างกองทรัสต์กับผู้ถือหุ้นอื่นในการบริหารจัดการบริษัทย่อยและบริษัทร่วม (shareholders’ agreement) (ถ้ามี) โดยให้เปิดเผยเฉพาะบริษัทย่อยและบริษัทร่วมที่มีนัยสำคัญต่อการดำเนินงานของกองทรัสต์และเป็นข้อตกลงที่มีผลอย่างมีสาระสำคัญต่อการบริหารงาน หรือมีอำนาจควบคุม หรือการแบ่งผลตอบแทนนอกเหนือจากผลตอบแทนตามสัดส่วนการถือหุ้นปกติ
(6) กรณีที่เป็นการลงทุนทางอ้อมโดยผ่านการลงทุนในทรัสต์อื่นที่มีวัตถุประสงค์เพื่อ
การลงทุนในทรัพย์สินหลักของกองทรัสต์ให้อธิบายกลไกในการกำกับดูแลในแต่ละทอดของการลงทุนดังนี้
 (ก) กลไกที่เทียบเคียงได้กับกลไกการกำกับดูแลบริษัทที่กองทรัสต์มีการลงทุนทางอ้อม
ในเรื่องการทำรายการกับบุคคลที่เกี่ยวโยง การได้มาหรือจำหน่ายไปซึ่งทรัพย์สิน หรือการทำรายการสำคัญอื่นใด และกลไกในการกำกับดูแลที่มีผลให้การแก้ไขหรือเปลี่ยนแปลงเรื่องใด ๆ ที่อาจส่งผลกระทบต่อส่วนได้เสียของกองทรัสต์หรือผู้ถือหน่วยทรัสต์อย่างมีนัยสำคัญต้องได้รับอนุมัติจากกองทรัสต์ก่อน 
ทั้งนี้ ในกรณีที่กลไกดังกล่าวข้างต้นไม่เพียงพอที่จะกำกับดูแลได้อย่างมีประสิทธิภาพเพื่อประโยชน์ของกองทรัสต์ ต้องแสดงถึงกลไกอื่นที่จำเป็นเพิ่มเติมด้วย
 (ข) กลไกกำกับดูแลในการจัดทำงบการเงินรวมของกองทรัสต์ที่ต้องจัดทำตามมาตรฐานการรายงานทางการเงินด้วย
(7) ในกรณีที่เป็นการลงทุนทางอ้อม และกองทรัสต์จะมีการให้เงินกู้ยืมหรือค้ำประกันให้กับบริษัทหรือผู้ลงทุนในทรัสต์อื่นหรือทรัสต์อื่นที่ก่อตั้งขึ้นเพื่อการลงทุนของกองทรัสต์โดยทางอ้อม ผู้จัดการกองทรัสต์ต้องเปิดเผยข้อมูลเกี่ยวกับเหตุผล ความจำเป็นในการให้กู้ยืมหรือค้ำประกัน และความสมเหตุสมผลของอัตราดอกเบี้ย และเงื่อนไขการชำระคืนเงินต้นดังกล่าวด้วย  ทั้งนี้ ในกรณีที่เป็นการเสนอขายหน่วยทรัสต์เพิ่มทุนให้เปิดเผยมติผู้ถือหน่วยทรัสต์ในกรณีที่กองทรัสต์ให้กู้ยืมแก่กลุ่มบุคคลดังกล่าวด้วย
(8) ในกรณีที่ทรัพย์สินหลักตามข้อ (2) เป็นทรัพย์สินหลักที่ได้มาภายในรอบระยะเวลาบัญชี ให้ระบุรายละเอียดเกี่ยวกับการได้มาซึ่งทรัพย์สินหลักดังกล่าว โดยมีสาระสำคัญอย่างน้อยดังนี้
 (ก) วันที่ ราคา และผู้ขาย ผู้ให้เช่า ผู้โอนสิทธิการเช่า หรือผู้ให้สิทธิในทรัพย์สิน แล้วแต่กรณี 
 (ข) เหตุผลในการลงทุนและประโยชน์ที่กองทรัสต์ได้รับจากการทำรายการแหล่งเงินทุน
ที่ใช้ พร้อมทั้งความเห็นของผู้จัดการกองทรัสต์เกี่ยวกับความสมเหตุสมผลของการทำรายการ
 (ค) รายละเอียดเกี่ยวกับการประเมินมูลค่าทรัพย์สินที่ลงทุนของผู้ประเมินมูลค่าทรัพย์สินทั้งสองราย เช่น วันที่ทำการประเมินมูลค่า ราคาที่ได้จากรายงานการประเมินมูลค่า วิธีที่ใช้ในการประเมินมูลค่า ชื่อผู้ประเมินมูลค่าทรัพย์สิน เป็นต้น
 (ง) ค่าใช้จ่ายต่าง ๆ ที่เกี่ยวข้องกับการลงทุนในทรัพย์สิน 
 (จ) กรณีการได้มาซึ่งทรัพย์สินที่ไม่ได้ผ่านการอนุมัติจากผู้ถือหน่วยทรัสต์ ให้ระบุเหตุผลหรือเงื่อนไขที่ทำให้รายการดังกล่าวไม่ต้องผ่านการอนุมัติจากผู้ถือหน่วยทรัสต์
(9) ให้ระบุรายละเอียดเกี่ยวกับการจำหน่ายทรัพย์สินหลักแต่ละรายการในรอบระยะเวลาบัญชี (ถ้ามี) ซึ่งต้องระบุสาระสำคัญอย่างน้อย ดังนี้
 (ก) วันที่ ราคา และผู้รับโอนทรัพย์สิน
 (ข) เหตุผลในการจำหน่ายและประโยชน์ที่กองทรัสต์ได้รับจากการทำรายการ  พร้อมทั้งความเห็นของผู้จัดการกองทรัสต์เกี่ยวกับความสมเหตุสมผลของการทำรายการ
 (ค) รายละเอียดเกี่ยวกับการประเมินมูลค่าทรัพย์สินที่จำหน่ายของผู้ประเมินมูลค่าทรัพย์สิน เช่น วันที่ทำการประเมินมูลค่า ราคาที่ได้จากรายงานการประเมินมูลค่า วิธีที่ใช้ในการประเมินมูลค่า 
ชื่อผู้ประเมินมูลค่าทรัพย์สิน เป็นต้น
 (ง) ราคาที่ได้มาซึ่งทรัพย์สินที่จำหน่าย กำไรหรือขาดทุนจากการจำหน่ายทรัพย์สินและค่าใช้จ่ายต่าง ๆ ที่เกี่ยวข้อง
 (จ) กรณีการจำหน่ายทรัพย์สินที่ไม่ได้ผ่านการอนุมัติจากผู้ถือหน่วยทรัสต์ ให้ระบุเหตุผลหรือเงื่อนไขที่ทำให้รายการดังกล่าวไม่ต้องผ่านการอนุมัติจากผู้ถือหน่วยทรัสต์
1.3.2 การจัดหาผลประโยชน์จากอสังหาริมทรัพย์
(1) อธิบายลักษณะการจัดหาผลประโยชน์จากอสังหาริมทรัพย์ เช่น โครงสร้างรายได้
ค่าเช่า การให้เช่าพื้นที่แก่ผู้เช่าหลายราย หรือมีการกระจุกตัวของผู้เช่าหรือไม่ อย่างไร อายุเฉลี่ยของสัญญาเช่า อัตราการเช่า อัตราค่าเช่าพื้นที่เฉลี่ยหรืออัตราการเช่าพื้นที่โดยระบุอัตราต่ำสุดและสูงสุด อัตรา
การเปลี่ยนแปลงค่าเช่าในปีที่ผ่านมา ข้อมูลอายุสัญญาเช่าที่จะครบอายุในแต่ละช่วงเวลา รายชื่อผู้เช่าที่มีนัยสำคัญต่อสัดส่วนรายได้หรือพื้นที่ให้เช่า เป็นต้น  ทั้งนี้ หากอสังหาริมทรัพย์มีข้อจำกัดหรือภาระผูกพัน
ต่าง ๆ ที่เกี่ยวข้องกับการจัดหาผลประโยชน์  ให้อธิบายเรื่องดังกล่าวด้วย
(2) ให้ระบุรายละเอียดเกี่ยวกับแนวทางการบริหารกองทรัสต์ หรือการดำเนินการใด ๆ ที่ส่งเสริมการประกอบธุรกิจของกองทรัสต์ ซึ่งครอบคลุมตั้งแต่กระบวนการคัดเลือกทรัพย์สินที่ลงทุนและ
การบริหารจัดการกองทรัสต์ หรือโมเดลธุรกิจ (ถ้ามี) ที่แสดงให้เห็นว่ากองทรัสต์มีการพัฒนาอย่างต่อเนื่องเพื่อตอบสนองความต้องการของผู้มีส่วนได้เสียและพร้อมรองรับการเปลี่ยนแปลงทางเศรษฐกิจ สังคม และสิ่งแวดล้อม ซึ่งนำไปสู่การเพิ่มโอกาสและความสามารถในการแข่งขัน โดยให้ผู้จัดการกองทรัสต์คำนึงถึง
ความครบถ้วนและเหมาะสมเกี่ยวกับการอธิบายข้อมูล พร้อมทั้งแสดงรายจ่ายในระยะ 3 ปี ที่ผ่านมาสำหรับการพัฒนาดังกล่าว กรณีที่ไม่มี ให้ระบุว่าไม่มี พร้อมทั้งอธิบายเหตุผลประกอบด้วย 
(3) หากเป็นการให้เช่าอสังหาริมทรัพย์ทั้งหมดให้แก่ผู้เช่ารายใดรายหนึ่ง หรือ
มีการกระจุกตัวของผู้เช่าอย่างมีนัยสำคัญ ให้สรุปสาระสำคัญของสัญญาจัดหาผลประโยชน์ และข้อมูลเกี่ยวกับผู้เช่า รวมทั้งการวิเคราะห์ของผู้จัดการกองทรัสต์เกี่ยวกับผลกระทบกรณีมีการเปลี่ยนตัวผู้เช่า มาตรการในการติดตามดูแลการปฏิบัติตามสัญญาเช่า และมาตรการป้องกันความเสี่ยงจากการเปลี่ยนตัวผู้เช่า
(4) หากผู้เช่าหลักเป็นบุคคลที่เกี่ยวโยงกันตามหลักเกณฑ์ที่ประกาศกำหนดให้ระบุความสัมพันธ์ และข้อมูลที่เกี่ยวข้อง รวมทั้งการวิเคราะห์ของผู้จัดการกองทรัสต์ที่แสดงได้ว่า การกำหนด
ค่าเช่าและเงื่อนไขเกี่ยวกับการเช่าเป็นทางการค้าปกติ (arm’s length transaction) หรือไม่ อย่างไร
หมายเหตุ หากกองทรัสต์มีการพึ่งพิงผู้เช่ารายใดที่มีบทบาทสำคัญต่อรายได้ของกองทรัสต์ ให้เปิดเผยเป็นปัจจัยความเสี่ยง และหากการพึ่งพิงในสัดส่วนเกินร้อยละ 30 ของรายได้ ตาม
งบการเงินรวม ให้ระบุจำนวนรายและลักษณะความสัมพันธ์  อย่างไรก็ดี หากมีการเปิดเผยข้อมูลเกี่ยวกับชื่อ
ผู้เช่าให้แก่บุคคลอื่น เช่น ผู้ลงทุนหรือนักวิเคราะห์ด้านหลักทรัพย์หรือการลงทุน ก็ให้ระบุชื่อดังกล่าวด้วย เพื่อให้ผู้ลงทุนมีข้อมูลเท่าเทียมกัน   
(5) กรณีมีการว่าจ้างผู้บริหารอสังหาริมทรัพย์ ให้ระบุข้อมูลดังนี้
 (ก) ข้อมูลเกี่ยวกับผู้บริหารอสังหาริมทรัพย์ดังกล่าว เช่น ประสบการณ์ในการบริหารอสังหาริมทรัพย์ประเภทที่กองทรัสต์ลงทุน ค่าตอบแทนที่ได้รับจากกองทรัสต์ มีความสัมพันธ์เชิงการถือหุ้นหรือมีความเกี่ยวข้องทางธุรกิจกับผู้จัดการกองทรัสต์หรือไม่ อย่างไร
 (ข) กรณีที่ผู้บริหารอสังหาริมทรัพย์มีการบริหารอสังหาริมทรัพย์อื่นที่อาจทำให้เกิดความขัดแย้งทางผลประโยชน์กับกองทรัสต์ ให้ผู้จัดการกองทรัสต์ระบุมาตรการในการป้องกันความขัดแย้งทางผลประโยชน์ และที่ผ่านมาผู้จัดการกองทรัสต์ได้มีการปฏิบัติตามมาตรการดังกล่าวแล้วหรือไม่อย่างไร
(6) กรณีที่กองทรัสต์ลงทุนในอสังหาริมทรัพย์ประเภทที่กองทรัสต์ไม่สามารถประกอบธุรกิจเองได้ (เช่น โรงแรม หรือโรงพยาบาล) และให้เช่าอสังหาริมทรัพย์ทั้งโครงการแก่ผู้ประกอบการ ให้ระบุข้อมูลเกี่ยวกับผู้เช่า เช่น ข้อมูลทั่วไป ทีมบริหาร ประสบการณ์ในการดำเนินธุรกิจนั้น ๆ ผลการดำเนินงานที่ผ่านมา เงื่อนไขและค่าตอบแทนที่กองทรัสต์ได้รับจากการให้เช่า ความเห็นของผู้จัดการกองทรัสต์เกี่ยวกับความสามารถในการปฏิบัติตามสัญญาเช่าในระยะเวลาที่ผ่านมา และให้แสดงข้อมูลค่าเช่าที่กองทรัสต์ได้รับในปีที่ผ่านมาว่าผู้เช่าสามารถจ่ายค่าเช่าได้ตามสัญญาหรือไม่ รวมทั้งให้ระบุมาตรการดำเนินการหากผู้เช่ารายปัจจุบันไม่สามารถปฏิบัติตามสัญญาเช่าได้  นอกจากนี้ ในกรณีที่มีการกำหนดค่าเช่าผันแปรซึ่งขึ้นกับ
การดำเนินงานของผู้เช่า ให้อธิบายกลไกมาตรการในการติดตามการดำเนินงานของอสังหาริมทรัพย์ดังกล่าวที่ทำให้มั่นใจได้ว่าค่าเช่าที่ได้รับเป็นไปตามสัญญา รวมทั้งให้เปิดเผยจำนวนค่าเช่าผันแปรที่กองทรัสต์ได้รับ 
(7) กรณีอสังหาริมทรัพย์มีรับประกันรายได้ ให้แสดงสถานะปัจจุบันโดยระบุข้อมูล
อย่างน้อยดังต่อไปนี้ 
 (ก) เงื่อนไขและสาระสำคัญของสัญญาการประกันรายได้ รวมทั้งข้อมูลเกี่ยวกับ
ผู้รับประกันรายได้
 (ข) ผลการดำเนินงานของอสังหาริมทรัพย์เมื่อเทียบกับรายได้ค่าเช่าที่มี
การรับประกัน 
 (ค) การปฏิบัติตามสัญญารับประกันรายได้ในปีที่ผ่านมา  ทั้งนี้ ในกรณีที่มีเหตุให้ผู้รับประกันรายได้ไม่สามารถปฏิบัติตามสัญญารับประกันรายได้ ให้อธิบายแนวทางในการดำเนินการของผู้จัดการกองทรัสต์ รวมทั้งมาตรการในการป้องกันปัญหาดังกล่าว
 (ง) ในกรณีที่ผู้รับประกันรายได้จัดให้มีหนังสือค้ำประกันของธนาคารพาณิชย์หรือหลักประกันอื่นที่เทียบเท่า ซึ่งครอบคลุมจำนวนและระยะเวลาการรับประกัน ให้เปิดเผยอันดับ
ความน่าเชื่อถือของธนาคารพาณิชย์ที่ออกหนังสือค้ำประกันครั้งล่าสุดซึ่งไม่เกิน 1 ปี โดยต้องเป็นการจัดอันดับโดยสถาบันจัดอันดับความน่าเชื่อถือที่สำนักงาน ก.ล.ต. ยอมรับ 
 (จ) ในกรณีที่ผู้รับประกันรายได้ไม่ได้จัดให้มีหนังสือค้ำประกันตาม (ง) ให้เปิดเผยข้อมูลดังต่อไปนี้ 
- อันดับความน่าเชื่อถือของผู้รับประกันรายได้ครั้งล่าสุด ซึ่งไม่เกิน 1 ปี โดยต้องเป็นการจัดอันดับโดยสถาบันจัดอันดับความน่าเชื่อถือที่สำนักงาน ก.ล.ต. ยอมรับ  
- สรุปฐานะการเงิน (financial highlight) ของผู้รับประกันรายได้ที่จัดทำจาก
งบการเงินหรืองบการเงินรวมของผู้รับประกันรายได้ใน 3 รอบระยะเวลาบัญชีล่าสุด หรือที่จัดทำจาก
งบการเงินหรืองบการเงินรวมของผู้รับประกันรายได้เท่าที่มีการจัดทำไว้ในกรณีที่ผู้รับประกันรายได้เป็น
นิติบุคคลที่จัดตั้งขึ้นไม่ถึง 3 ปี
- การวิเคราะห์เกี่ยวกับฐานะการเงินและผลการดำเนินงานของผู้รับประกันรายได้ และความสามารถของผู้รับประกันรายได้ในการปฏิบัติตามสัญญา โดยในกรณีที่ผู้สอบบัญชีไม่แสดงความเห็นหรือแสดงความเห็นอย่างมีเงื่อนไขในงบการเงินหรืองบการเงินรวมของผู้รับประกันรายได้ 
ให้เปิดเผยข้อเท็จจริงดังกล่าว พร้อมทั้งวิเคราะห์ถึงโอกาสของกองทรัสต์ในการรับเงินตามสัญญารับประกันรายได้
1.3.3 การกู้ยืมเงิน
กรณีที่กองทรัสต์มีการกู้ยืมเงิน ให้แสดงสถานะปัจจุบันโดยระบุข้อมูลดังนี้
(1) วิธีการกู้ยืมเงิน เช่น การขอสินเชื่อจากสถาบันการเงิน หรือการออกหุ้นกู้ เป็นต้น โดยต้องสรุปสาระสำคัญของสัญญากู้ยืมเงิน หรือข้อกำหนดว่าด้วยสิทธิและหน้าที่ของผู้ออกหุ้นกู้ และผู้ถือหุ้นกู้ แล้วแต่กรณี พร้อมทั้งรายละเอียดการวางหลักประกันการกู้ยืมเงิน (ถ้ามี) รวมทั้งอธิบายถึงประโยชน์ของการกู้ยืมเงินต่อผู้ลงทุนด้วย	
(2) สถานะของการกู้ยืมเงิน ณ วันสิ้นรอบปีบัญชี เช่น จำนวนเงินกู้ และสัดส่วนการกู้ยืมเงินเมื่อเทียบกับมูลค่าทรัพย์สินรวมของกองทรัสต์ เป็นต้น และการปฏิบัติตามสัญญากู้ยืมเงิน หรือข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้ที่ผ่านมา (ถ้ามี) 
(3) ในกรณีที่มีการกันเงินสำรองเพื่อการชำระหนี้ ให้ระบุจำนวนเงินที่จะกันสำรองไว้
ในแต่ละปีจนกว่าจะชำระหนี้เสร็จสิ้น จำนวนเงินที่ได้กันสำรองในรอบปีบัญชีล่าสุด และยอดรวมของเงินที่ได้มีการกันสำรองจนถึงรอบปีบัญชีล่าสุด

(4) ในกรณีที่กองทรัสต์กู้ยืมเงินผ่านการเสนอขายหุ้นกู้ที่ออกใหม่ ให้ระบุมูลค่าและสัดส่วนการถือหุ้นกู้ของผู้ที่จำหน่าย จ่าย โอน ให้เช่า หรือให้สิทธิในทรัพย์สินหลักแก่กองทรัสต์ และกลุ่มบุคคลเดียวกันกับบุคคลดังกล่าว (ถ้ามี) ณ วันสิ้นรอบปีบัญชี  ทั้งนี้ ให้ระบุข้อมูลที่ชัดเจนเกี่ยวกับความสัมพันธ์ของกลุ่มบุคคลเดียวกันดังกล่าวด้วย และในกรณีที่ผู้จัดการกองทรัสต์เป็นบริษัทย่อยของผู้ที่จำหน่าย จ่าย โอน ให้เช่า หรือให้สิทธิในทรัพย์สินหลักแก่กองทรัสต์ ให้เปิดเผยจำนวนและสัดส่วนการถือหน่วยทรัสต์ของผู้จัดการกองทรัสต์ด้วย
1.4 ภาวะอุตสาหกรรมของการจัดหาผลประโยชน์จากอสังหาริมทรัพย์
1.4.1 ให้อธิบายภาพรวมของภาวะอุตสาหกรรมของกองทรัสต์จากการจัดหาผลประโยชน์จากอสังหาริมทรัพย์ที่ลงทุนและแนวโน้มของธุรกิจดังกล่าว รวมทั้งปัจจัยต่าง ๆ ที่มีผลกระทบต่อค่าเช่าที่กองทรัสต์
จะได้รับ โดยอธิบายให้เห็นภาพรวมของธุรกิจ เช่น อุปสงค์และอุปทานของอุตสาหกรรมที่ทรัพย์สินตั้งอยู่ เป็นต้น
1.4.2 ให้อธิบายนโยบายการตลาดและการแข่งขันของโครงการที่ลงทุน โดยแสดงเปรียบเทียบกับคู่แข่งในภาพรวมหรืออุตสาหกรรมในภาพรวม
[bookmark: _Hlk190327842]1.5 ข้อมูลหน่วยทรัสต์และผู้ถือหน่วยทรัสต์
1.5.1 หน่วยทรัสต์
(1) ให้ระบุเงินทุนชำระแล้ว มูลค่าที่ตราไว้ จำนวนหน่วยทรัสต์ ณ ปัจจุบัน 
(2) ราคาหลักทรัพย์ (ถ้ามี) เช่น ราคาปิด ณ วันสิ้นปีบัญชี มูลค่าตามราคาตลาด (market capitalization) มูลค่าการซื้อขายเฉลี่ยต่อปี (trade volume) และมูลค่าทรัพย์สินสุทธิของกองทรัสต์ 
ณ วันต้นปีและวันสิ้นปีบัญชี เป็นต้น 
(3) กรณีที่มีการแบ่งหน่วยทรัสต์ออกเป็นหลายชนิด ให้ระบุรายละเอียดของหน่วยทรัสต์
แต่ละชนิด พร้อมทั้งระบุสิทธิหรือผลประโยชน์ตอบแทนของแต่ละชนิด
(4) การลดทุนชำระแล้ว (ถ้ามี) 
ให้ระบุเหตุในการลดเงินทุนชำระแล้ว และการลดทุนชำระแล้วในช่วงที่ผ่านมาทุกครั้งโดยต้องมีข้อมูลอย่างน้อยดังนี้
(ก) เหตุในการลดทุนชำระแล้วในแต่ละครั้ง
(ข) จำนวนเงินที่ลด จำนวนเงินต่อหน่วยที่ลด
(ค) วันปิดสมุดทะเบียนพักการโอนหน่วยทรัสต์ และวันที่เฉลี่ยเงินให้แก่ผู้ถือหน่วยทรัสต์
1.5.2 ตราสารที่กองทรัสต์เป็นผู้ออก
กรณีที่กองทรัสต์ออกหลักทรัพย์ที่เป็นตราสารหนี้ (“REIT bond”) ให้อธิบายลักษณะสำคัญของหลักทรัพย์ดังกล่าว เช่น ประเภท จำนวนและมูลค่าที่ยังไม่ได้ไถ่ถอน วันครบกำหนดไถ่ถอนหลักประกัน เงื่อนไขอื่นที่เป็นสาระสำคัญ ณ สิ้นปีบัญชี และการจัดอันดับความน่าเชื่อถือครั้งหลังสุดของ REIT bond หรือผู้ค้ำประกันการชำระหนี้ตามตราสาร (ถ้ามี) แล้วแต่กรณี   


1.5.3 โครงสร้างผู้ถือหน่วยทรัสต์
ให้ระบุรายชื่อกลุ่มผู้ถือหน่วยทรัสต์สูงสุด 10 รายแรก (ถ้ามี) พร้อมทั้งจำนวนหน่วยทรัสต์ที่ถือและสัดส่วนการถือหน่วยทรัสต์ล่าสุด โดยให้นับการถือหน่วยทรัสต์ของกลุ่มบุคคลเดียวกัน และผู้ถือหน่วยทรัสต์ที่อยู่ภายใต้ผู้มีอำนาจควบคุมเดียวกันเป็นกลุ่มเดียวกัน  ทั้งนี้ การพิจารณา “ผู้มีอำนาจควบคุม” ให้เป็นไปตามประกาศคณะกรรมการกำกับหลักทรัพย์และตลาดหลักทรัพย์ว่าด้วยการกำหนดบทนิยามในประกาศเกี่ยวกับการออกและเสนอขายหลักทรัพย์
ในกรณีที่รายชื่อกลุ่มผู้ถือหน่วยทรัสต์ที่ปรากฏดังกล่าวข้างต้น ยังไม่แสดงถึงบุคคลที่เป็นผู้ถือหน่วยทรัสต์ที่แท้จริง เช่น รายชื่อผู้ถือหน่วยทรัสต์ที่แสดงไว้เป็น nominee account ให้ระบุชื่อบุคคลหรือกลุ่มบุคคลหลักที่เป็นผู้ถือหน่วยทรัสต์ที่แท้จริง (ultimate unitholder) เว้นแต่จะมีเหตุอันสมควรที่ทำให้ไม่อาจทราบผู้ถือหน่วยทรัสต์ที่แท้จริงได้  
1.5.4 การจ่ายประโยชน์ตอบแทนของกองทรัสต์
(1) ให้ระบุว่ากองทรัสต์มีนโยบายที่จะจ่ายผลประโยชน์ปีละอย่างน้อยกี่ครั้ง ในอัตราไม่น้อยกว่าเท่าใด และขั้นตอนและวิธีการในการจ่ายผลประโยชน์ รวมทั้งวิธีการคำนวณเงินที่จะนำมาจ่าย
เป็นผลประโยชน์
(2) ให้ระบุเงื่อนไขและข้อจำกัดในการจ่ายผลประโยชน์ และขั้นตอนวิธีการในการดำเนินการกับผลประโยชน์ในส่วนที่ไม่อาจจ่ายได้
(3) ให้ระบุนโยบายการจ่ายประโยชน์ตอบแทนของกองทรัสต์ และประวัติการจ่ายประโยชน์
ตอบแทนย้อนหลังอย่างน้อย 5 ปี (ถ้ามี)
1.6 โครงสร้างการถือหุ้น/หน่วยทรัสต์ของกลุ่มกองทรัสต์
1.6.1 โครงสร้างการถือหุ้น/หน่วยทรัสต์ของกลุ่มกองทรัสต์
ในกรณีที่กองทรัสต์มีกองทรัสต์ บริษัทย่อย หรือบริษัทร่วม ให้แสดงข้อมูลต่อไปนี้
(1) ให้อธิบายนโยบายการแบ่งการดำเนินงานของกองทรัสต์/บริษัทในกลุ่ม
(2) ให้แสดงข้อมูลแผนภาพโครงสร้างการถือหุ้น/หน่วยทรัสต์ของกลุ่มกองทรัสต์ โดยให้ระบุสัดส่วนการถือหุ้น/หน่วยทรัสต์ และสัดส่วนของสิทธิออกเสียง (ในกรณีที่แตกต่างจากสัดส่วนการถือหุ้น/หน่วยทรัสต์) ไว้ด้วย 
1.6.2 ความสัมพันธ์กับกลุ่มธุรกิจของผู้ถือหน่วยทรัสต์รายใหญ่[footnoteRef:2] [2:  ไม่ต้องเปิดเผยข้อมูลในหัวข้อนี้ก็ได้ หากเป็นกรณีที่การดำเนินธุรกิจหลักของกองทรัสต์ มิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหน่วยทรัสต์รายใหญ่อย่างมีนัยสำคัญ  ] 

ในกรณีที่กองทรัสต์หรือกลุ่มกองทรัสต์ (ถ้ามี) เป็นส่วนหนึ่งของกลุ่มธุรกิจของผู้ถือหน่วยทรัสต์รายใหญ่ และโดยสภาพการดำเนินธุรกิจหลักของกองทรัสต์อาจต้องสัมพันธ์พึ่งพิง[footnoteRef:3] หรือแข่งขันกับธุรกิจอื่นในกลุ่มธุรกิจของผู้ถือหน่วยทรัสต์รายใหญ่อย่างมีนัยสำคัญ ผู้จัดการกองทรัสต์ควรอธิบายโครงสร้างหรือสถานภาพนั้น รวมทั้งลักษณะความสัมพันธ์ทางธุรกิจระหว่างกัน โดยควรแสดงแผนภาพโครงสร้างธุรกิจโดยรวมของผู้ถือหน่วยทรัสต์รายใหญ่เท่าที่ทำได้ด้วย พร้อมทั้งอธิบายเหตุผลและโอกาสหรือความจำเป็นที่ต้องมีการพึ่งพิงหรือสนับสนุนระหว่างกัน รวมทั้งความสำคัญเชิงกลยุทธ์ (positioning) ของกองทรัสต์หรือกลุ่มกองทรัสต์ต่อกลุ่มธุรกิจของผู้ถือหน่วยทรัสต์รายใหญ่ ในกรณีที่โครงสร้างธุรกิจของกองทรัสต์หรือกลุ่มกองทรัสต์มีการแข่งขันกันอย่างมีนัยสำคัญ ควรอธิบายให้ชัดเจนด้วยว่าผู้จัดการกองทรัสต์มีกลไกการรักษาสิทธิของผู้ถือหน่วยทรัสต์ให้ได้รับความเป็นธรรม หรือการบริหารจัดการกองทรัสต์จะเป็นไปเพื่อประโยชน์ที่ดีที่สุดของกิจการและผู้ถือหน่วยทรัสต์โดยรวมอย่างไร  ทั้งนี้ เพื่อให้ผู้ลงทุนเข้าใจภาพรวมการดำเนินธุรกิจของกองทรัสต์หรือกลุ่มกองทรัสต์ [3:  ตัวอย่างของความสัมพันธ์หรือพึ่งพิง เช่น การให้หรือรับความช่วยเหลือทางการเงิน ทางเทคนิค หรือ การใช้เครื่องหมายทางการค้าร่วมกัน เป็นต้น] 

1.7 ความเห็นของทรัสตีเกี่ยวกับการดำเนินงานของกองทรัสต์
ให้ระบุความเห็นของทรัสตีเกี่ยวกับการดำเนินงานของกองทรัสต์ในรอบปีบัญชีที่ผ่านมา
2.  การบริหารจัดการความเสี่ยงของธุรกิจและความเสี่ยงที่เกี่ยวข้องกับความยั่งยืน
[bookmark: _Hlk197325891]2.1 นโยบายและแผนการบริหารความเสี่ยงและโอกาส
ให้อธิบายนโยบาย กรอบการดำเนินงาน และแผนการบริหารความเสี่ยงและโอกาสของกองทรัสต์ พร้อมระบุรายละเอียดกระบวนการในการพิจารณา ประเมิน และจัดลำดับความสำคัญที่เกี่ยวข้องกับ
เรื่องดังกล่าว ตลอดจนสะท้อนให้เห็นถึงภาพรวมความเสี่ยงและโอกาสของกองทรัสต์ กระบวนการบริหารจัดการ และนโยบายที่เกี่ยวข้องที่ใช้สำหรับการระบุ ประเมิน และจัดลำดับความเสี่ยงและโอกาส ซึ่งรวมถึง
ความเสี่ยงและโอกาสที่เกี่ยวข้องกับความยั่งยืนที่สะท้อนให้เห็นว่าผู้จัดการกองทรัสต์มีกระบวนการ
ในการตรวจสอบ ติดตาม และประเมินความเสี่ยงที่มีผลกระทบต่อการบรรลุวิสัยทัศน์ วัตถุประสงค์ เป้าหมาย หรือกลยุทธ์ในการดำเนินงานของกองทรัสต์  นอกจากนี้ ให้ระบุมาตรการรองรับความเสี่ยงและแนวทาง
การพิจารณาเพื่อให้มาตรการมีความเหมาะสมและอยู่ในระดับที่สามารถยอมรับกับความเสี่ยงที่เปลี่ยนแปลงไปและสะท้อนให้เห็นว่ากองทรัสต์มีความมุ่งมั่นที่จะลดผลกระทบเชิงลบและสร้างโอกาสเชิงบวก ซึ่งรวมถึงความเสี่ยงและโอกาสที่เกี่ยวข้องกับความยั่งยืนตลอดห่วงโซ่คุณค่า เช่น การจัดการเพื่อลดปัญหาก๊าซเรือนกระจก พลังงาน น้ำ ขยะ ของเสีย และมลพิษ การปฏิบัติต่อแรงงานอย่างเป็นธรรม การบริหารและจัดการอาคารให้เกิดความปลอดภัยต่อผู้ใช้งานอาคาร การให้บริการอย่างมีความรับผิดชอบต่อลูกค้า และการมี
ส่วนร่วมพัฒนาชุมชนและสังคม โดยอธิบายความเสี่ยงและโอกาสที่มีสาระสำคัญต่อการดำเนินงานของกองทรัสต์และส่งผลต่อการตัดสินใจของผู้ลงทุน  ทั้งนี้ สามารถนำนโยบาย กรอบการดำเนินงาน และแผนการบริหารความเสี่ยงฉบับเต็มไปเปิดเผยบนเว็บไซต์ของกองทรัสต์หรือผู้จัดการกองทรัสต์ได้
สำหรับการเปิดเผยข้อมูลที่เกี่ยวข้องกับสภาพภูมิอากาศ ให้ผู้จัดการกองทรัสต์เปิดเผยรายละเอียดแนวทางการวิเคราะห์ฉากทัศน์ เพื่อระบุความเสี่ยงและโอกาสที่เกี่ยวข้องด้วย
2.2 ปัจจัยความเสี่ยงต่อการดำเนินงานของกองทรัสต์และความเสี่ยงที่เกี่ยวข้องกับความยั่งยืน
2.2.1 ความเสี่ยงและโอกาสต่อการดำเนินธุรกิจของกองทรัสต์หรือกลุ่มกองทรัสต์ (ถ้ามี) ทั้งในปัจจุบันและที่อาจเกิดขึ้นใหม่ (emerging risk) ในกรอบระยะสั้น ระยะกลาง และระยะยาว ให้ระบุและอธิบายปัจจัยที่อาจทำให้เกิดความเสี่ยงและโอกาส ต่อการประกอบธุรกิจ การดำเนินงาน ฐานะการเงินและผลการดำเนินงาน หรือความดำรงอยู่ของกองทรัสต์หรือกลุ่มกองทรัสต์ หรือต่อการลงทุนของผู้ลงทุน โดยความเสี่ยงดังกล่าวอาจทำให้ผู้ลงทุนไม่ได้รับผลตอบแทนหรือสิทธิที่ควรจะได้รับหรือสูญเสียเงินลงทุนทั้งจำนวนหรือบางส่วน ซึ่งอย่างน้อยต้องครอบคลุมถึงด้านความยั่งยืน ด้านสิ่งแวดล้อมที่ครอบคลุมถึงด้านสภาพภูมิอากาศ ด้านสังคมที่ครอบคลุมถึงการเคารพสิทธิมนุษยชน และด้านการกำกับดูแลกิจการที่ดี เช่น 
ความเสี่ยงจากการเปลี่ยนแปลงสภาพภูมิอากาศ ความเสี่ยงด้านอาชีวอนามัยและความปลอดภัย ความเสี่ยงจากกรณีพิพาทกับชุมชน ความเสี่ยงจากการทุจริตคอร์รัปชัน ความเสี่ยงจากโรคระบาดร้ายแรง เป็นต้น รวมทั้งความเสี่ยงด้านอื่น ๆ ที่เกี่ยวข้อง เช่น
- ความเสี่ยงจากการที่กองทรัสต์ไม่กระจายการลงทุน 
- ความเสี่ยงจากความสามารถในการชำระค่าเช่าของผู้เช่าอสังหาริมทรัพย์ และการต่อสัญญาเช่า 
· ความเสี่ยงจากการสูญเสียผู้เช่าหลัก (anchor tenants) 
· ความเสี่ยงจากการลงทุนทางอ้อม
· ความเสี่ยงจากการที่มูลค่าสิทธิการเช่าในอสังหาริมทรัพย์จะลดลงเป็น 0 บาท เมื่อสิ้นสุดระยะเวลาตามสิทธิการเช่าดังกล่าว
· ความเสี่ยงที่ผู้จัดการกองทรัสต์เห็นว่า จำเป็นต้องเปิดเผยให้ผู้ลงทุนทราบ เช่น ความเสี่ยงจากการกู้ยืมเงิน ความเสี่ยงจากการลงทุนบางส่วนในอสังหาริมทรัพย์ที่ยังก่อสร้างไม่แล้วเสร็จ ความเสี่ยงจาก
การไม่กระจายผู้เช่า เป็นต้น
2.2.2 ความเสี่ยงและโอกาสต่อการลงทุนในอสังหาริมทรัพย์ที่อยู่ในต่างประเทศ รวมทั้งข้อจำกัดต่าง ๆ 
ที่เกี่ยวข้องจากการลงทุนในต่างประเทศ (ถ้ามี) เช่น การฟ้องร้องดำเนินคดีทางกฎหมาย สิทธิความคุ้มครอง
ผู้ลงทุนเกี่ยวกับการบริหารจัดการกองทรัสต์ เป็นต้น 
ในการเปิดเผยปัจจัยความเสี่ยงและโอกาสข้างต้น ให้ระบุรายละเอียดที่มีสาระสำคัญ (materiality) ซึ่งอาจส่งผลต่อการตัดสินใจของผู้ลงทุน โดยให้อธิบายถึงลักษณะความเสี่ยง[footnoteRef:4]และโอกาส เหตุการณ์ที่เป็นสาเหตุของความเสี่ยงและโอกาส ผลกระทบจากความเสี่ยงที่อาจเกิดขึ้น (กรณีประเมินผลกระทบเป็นตัวเลขได้ให้ระบุ พร้อมที่มาของตัวเลขดังกล่าว) แนวโน้มหรือความเป็นไปได้ที่จะเกิดความเสี่ยงและโอกาสดังกล่าว [4:  ตัวอย่างเช่น กรณีความเสี่ยงที่เกี่ยวข้องกับสภาพภูมิอากาศ (climate-related risk) ประกอบด้วยความเสี่ยง 2 ประเภท ได้แก่ (1) ความเสี่ยงทางกายภาพ (physical risk) คือ ความเสี่ยงที่เป็นผลมาจากภัยพิบัติด้านภูมิอากาศ เช่น ร้อนจนเกิดไฟป่า พายุ น้ำท่วม เป็นต้น และ (2) ความเสี่ยงของการเปลี่ยนผ่าน (transition risk) คือความเสี่ยงที่เป็นผลมาจากการเปลี่ยนนโยบาย หรือกฎเกณฑ์ที่เกี่ยวข้อง] 

นอกจากนี้ ในส่วนการเปิดเผยข้อมูลที่เกี่ยวข้องกับความยั่งยืนที่รวมถึงด้านสภาพภูมิอากาศให้ผู้จัดการกองทรัสต์ต้องกำหนดมาตรการรองรับเพื่อให้มีความสามารถในการฟื้นตัว (resilience) พร้อมวิธีการเพื่อประเมินและกรอบระยะเวลาที่เกี่ยวข้องด้วย สำหรับความเสี่ยงอื่น ๆ นอกเหนือจากด้านความยั่งยืน 
หากผู้จัดการกองทรัสต์มีมาตรการรองรับไว้เป็นการเฉพาะและสามารถลดความเสี่ยงได้อย่างมีนัยสำคัญแล้ว อาจอธิบายเพิ่มเติมไว้ด้วยก็ได้
3.  การขับเคลื่อนธุรกิจเพื่อความยั่งยืน[footnoteRef:5] [5:  ซึ่งครอบคลุมถึงมิติด้านสิ่งแวดล้อมที่ครอบคลุมถึงด้านสภาพภูมิอากาศ มิติด้านสังคมที่ครอบคลุมถึงสิทธิมนุษยชนและการกำกับดูแลกิจการ เช่น ความเสี่ยงจากการเปลี่ยนแปลงสภาพภูมิอากาศ ความเสี่ยงด้านอาชีวอนามัยและความปลอดภัย ความเสี่ยงจากกรณีพิพาทกับชุมชน 
ความเสี่ยงจากการทุจริตคอร์รัปชัน ความเสี่ยงจากโรคระบาดร้ายแรง เป็นต้น] 

3.1 ข้อกำหนดของการเปิดเผยข้อมูลทางการเงินที่เกี่ยวข้องกับความยั่งยืน
3.1.1 มาตรฐานการเปิดเผยข้อมูลด้านความยั่งยืน
ให้ผู้จัดการกองทรัสต์อธิบายวัตถุประสงค์ ขอบเขต เกณฑ์การเปิดเผยข้อมูล ความมีสาระสำคัญ รวมถึงการดำเนินการหรือการปฏิบัติที่เกี่ยวข้องกับความยั่งยืน ซึ่งรวมถึงด้านสภาพภูมิอากาศ 
โดยให้เป็นไปตามและสอดคล้องกับมาตรฐานการรายงานทางการเงินด้านการเปิดเผยข้อมูลความยั่งยืน ได้แก่ (1) มาตรฐานการรายงานทางการเงินด้านการเปิดเผยข้อมูลความยั่งยืน ฉบับที่ 1 (IFRS S1) เรื่อง ข้อกำหนดทั่วไปสำหรับการเปิดเผยข้อมูลทางการเงินที่เกี่ยวข้องกับความยั่งยืน และ (2) มาตรฐานการรายงานทางการเงินด้านการเปิดเผยข้อมูลความยั่งยืน ฉบับที่ 2 เรื่อง การเปิดเผยข้อมูลที่เกี่ยวข้องกับสภาพภูมิอากาศ (IFRS S2) ฉบับสมบูรณ์ (ฉบับภาษาอังกฤษ) ที่กำหนดโดยคณะกรรมการมาตรฐานความยั่งยืนระหว่างประเทศ (The International Sustainability Standards Board (ISSB))
[bookmark: _Hlk201956983]		นอกจากนี้ ในกรณีมาตรฐาน ISSB ข้างต้น กำหนดให้มีการแสดงข้อมูลนอกเหนือจาก
ที่กำหนดไว้ในแบบ 56-REIT One Report-S หรือในกรณีที่ในเวลาต่อมามาตรฐาน ISSB ได้มีการปรับปรุงแก้ไขซึ่งเป็นผลให้ต้องเปลี่ยนรูปแบบการแสดงข้อมูลจากที่กำหนดไว้ในแบบนี้ ให้แสดงรายการนั้นเพิ่มเติมตามที่มาตรฐาน ISSB กำหนด
		นอกเหนือจากการปฏิบัติตามมาตรฐาน ISSB หากผู้จัดการกองทรัสต์ประสงค์จะเปิดเผยข้อมูลที่เกี่ยวข้องกับความยั่งยืน ภายใต้กรอบการรายงาน หรือมาตรฐานอื่น ๆ สามารถจัดทำเพิ่มเติมได้ ตราบเท่าที่ไม่ขัดหรือแย้งกับมาตรฐาน ISSB พร้อมระบุชื่อและรายละเอียดที่มีสาระสำคัญของมาตรฐานที่ใช้ด้วย
		ผู้จัดการกองทรัสต์สามารถพิจารณาเปิดเผยข้อมูลเชิงปริมาณ (quantitative) หรือ
ข้อมูลเชิงคุณภาพ (qualitative) ก็ได้ โดยต้องไม่ขัดหรือแย้งกับข้อกำหนดของมาตรฐาน ISSB และคำนึงถึงบริบทและลักษณะการประกอบธุรกิจของกองทรัสต์เป็นสำคัญด้วย สำหรับหัวข้อการเปิดเผยข้อมูลด้าน
ความยั่งยืน ผู้จัดการกองทรัสต์สามารถอ้างอิงได้จากมาตรฐานของคณะกรรมการมาตรฐานการบัญชีเพื่อ
ความยั่งยืน (Sustainability Accounting Standards Board Standards (SASB)) และให้การเปิดเผยเป็นไปภายใต้ข้อกำหนด
3.1.2 กลุ่มกิจการที่เสนอรายงาน
ให้เปิดเผยข้อมูลกลุ่มกิจการที่รายงานภายใต้หัวข้อความยั่งยืน โดยการรายงานที่เกี่ยวข้องกับความยั่งยืน ครอบคลุมถึงกลุ่มกิจการตามมาตรฐานการรายงานทางการเงินด้านการบัญชี  ทั้งนี้ คำนิยามของบริษัทย่อย บริษัทร่วม และการจัดทำข้อมูลรวมของกลุ่มกิจการ ให้ถือปฏิบัติตามที่กำหนดในมาตรฐาน
การรายงานทางการเงินด้านการบัญชีที่เกี่ยวข้อง

3.1.3 มาตรการผ่อนปรนช่วงเปลี่ยนผ่าน (transition reliefs)
ภายใต้กรอบระยะเวลาผ่อนปรนช่วงเปลี่ยนผ่าน ให้ผู้จัดการกองทรัสต์เปิดเผยข้อมูลเกี่ยวกับการดำเนินการต่าง ๆ ที่เกี่ยวข้องกับการใช้มาตรการผ่อนปรนช่วงเปลี่ยนผ่าน (transition reliefs) ตามที่ผู้จัดการกองทรัสต์นำมาปรับใช้ โดยให้มีข้อมูลอย่างน้อย ดังต่อไปนี้ 
	กองทรัสต์เริ่ม/จะเริ่มมีหน้าที่เปิดเผยข้อมูลทางการเงินที่เกี่ยวข้องกับความยั่งยืนในปี ...(พ.ศ.)...[footnoteRef:6] [6:  ภายใต้ขอบเขตและระยะการใช้บังคับ (phased-in) ที่สำนักงาน ก.ล.ต. กำหนด] 

โดยรอบระยะเวลาที่จัดทำรายงานการเปิดเผยข้อมูลทางการเงินที่เกี่ยวข้องกับความยั่งยืน
ในรายงานฉบับนี้คือ ตั้งแต่ …(วัน เดือน ปี)... ถึง ...(วัน เดือน ปี)...

	หัวข้อมาตรการผ่อนปรน
	ระบุ (ใช้/ไม่ใช้)
	คำอธิบาย

	1. การเปรียบเทียบข้อมูล
(Comparative Reporting)
	
	กำหนดให้มีระยะเวลาผ่อนปรนในการเปิดเผยข้อมูลเปรียบเทียบข้อมูลปีก่อนหน้าเป็นระยะเวลา 1 ปี ตามแบบ 56-REIT One Report-S ฉบับนี้ สำหรับกรณีการรายงานในปีแรกที่มีการเปิดเผยข้อมูลด้านสภาพภูมิอากาศ  นอกจากนี้ สำหรับกรณีการรายงานข้อมูลความยั่งยืนอื่น ๆ เช่น ด้านสิ่งแวดล้อม ด้านสิทธิมนุษยชน ด้านพัฒนาชุมชนและสังคม เป็นต้น ให้มีระยะเวลาผ่อนปรนในการเปิดเผยข้อมูลเปรียบเทียบข้อมูลปีก่อนในปีแรกที่มีการเปิดเผยข้อมูลเรื่องดังกล่าวด้วยเช่นกัน

	2. การรายงานข้อมูลด้านสภาพภูมิอากาศเป็นลำดับแรก 
(Climate-first Reporting)
	
	กำหนดให้เปิดเผยข้อมูลด้านสภาพภูมิอากาศแบบภาคบังคับเป็นลำดับแรก (Climate-first Reporting) และให้มีระยะเวลาผ่อนปรนเป็นระยะเวลา 5 ปี สำหรับข้อมูล
ความยั่งยืนด้านอื่น ๆ โดยให้เปิดเผยข้อมูลในรูปแบบ comply or explain  ทั้งนี้ เมื่อพ้นระยะเวลาผ่อนปรนแล้ว ให้ผู้จัดการกองทรัสต์มีหน้าที่ต้องเปิดเผยข้อมูลให้ครอบคลุมถึงการเปิดเผยข้อมูลที่เกี่ยวข้องกับความยั่งยืนในทุกมิติที่เกี่ยวข้องกับกิจกรรมทางธุรกิจ (Business activities) แบบภาคบังคับ

	3. ระเบียบปฏิบัติเกี่ยวกับก๊าซเรือนกระจก
(Greenhouse Gas (“GHG”) Protocol)
	
	กำหนดให้สามารถคำนวณการปล่อยก๊าซเรือนกระจก โดยใช้ระเบียบปฏิบัติเกี่ยวกับก๊าซเรือนกระจก: มาตรฐานการบัญชีและการรายงานของภาคธุรกิจ (2004) (“GHG Protocol 2004”) หรือตามมาตรฐานสากลหรือเทียบเท่า เช่น การประเมินคาร์บอนฟุตพริ้นท์ขององค์กร (CFO) ขององค์การบริหารจัดการก๊าซเรือนกระจก (องค์การมหาชน) เป็นต้น ในช่วง 5 ปีแรก โดยเมื่อพ้นระยะเวลาผ่อนปรนแล้ว ผู้จัดการกองทรัสต์จะต้องจัดทำข้อมูลการปล่อยก๊าซเรือนกระจกให้เป็นไปตาม GHG Protocol 2004 และต้องเปิดเผยข้อมูลที่นำมาใช้ประกอบการวัดการปล่อยก๊าซเรือนกระจก (“GHG emissions”) ตลอดจนรายละเอียดและข้อสมมติที่เกี่ยวข้องด้วย
อย่างไรก็ดี หากกองทรัสต์ ซึ่งครอบคลุมถึงกลุ่มกิจการตามมาตรฐานการรายงานทางการเงินด้านการบัญชีทั้งหมดหรือแต่บางส่วนที่มีหน่วยงานกำกับดูแล หรือมีข้อกำหนดให้ต้องปฏิบัติตามมาตรฐานการบัญชีก๊าซเรือนกระจกด้วยวิธีการอื่น ๆ  นอกเหนือจาก GHG Protocol 2004 ให้กองทรัสต์ และ/หรือกลุ่มกิจการตามมาตรฐานการรายงานทางการเงินด้านการบัญชีนั้น ๆ สามารถจัดทำข้อมูลด้วยวิธีการตามที่หน่วยงานกำกับดูแลดังกล่าวกำหนดได้ พร้อมให้เหตุผลและวิธีการวัด GHG emissions ที่บริษัทนำมาใช้ตลอดจนรายละเอียดและข้อสมมติที่เกี่ยวข้องด้วยเช่นเดียวกัน

	4. การเปิดเผยข้อมูลการปล่อยก๊าซเรือนกระจกตามขอบเขต 3
(“Scope 3 GHG emissions”)
	
	กำหนดให้มีระยะเวลาผ่อนปรนเกี่ยวกับการเปิดเผย Scope 3 GHG emissions แบบภาคบังคับเป็นระยะเวลา 5 ปีแรก และเมื่อพ้นระยะเวลาดังกล่าวให้เปิดเผยข้อมูลการปล่อยก๊าซเรือนกระจกให้ครบทุกขอบเขต

	5. ระยะเวลาการรายงาน 
(Timing of Reporting)	 
	
	กำหนดให้มีระยะเวลาผ่อนปรนเกี่ยวกับระยะเวลาการรายงาน (Timing of Reporting) เป็นระยะเวลา 5 ปี กล่าวคือให้กองทรัสต์ยังสามารถส่งแบบแสดงรายการข้อมูลประจำปีและรายงานประจำปี ภายใน 3 เดือนนับแต่วันสิ้นสุดรอบระยะเวลาบัญชี และเมื่อพ้นระยะเวลาดังกล่าวให้ส่งรายงานดังกล่าวพร้อมกับการนำส่งงบการเงินประจำรอบปีบัญชี ฉบับตรวจสอบ ภายใน 2 เดือนนับแต่วันสิ้นสุดรอบระยะเวลาบัญชี  


รูปแบบการเปิดเผยข้อมูลที่เกี่ยวข้องกับความยั่งยืน
ให้การเปิดเผยหรือจัดทำรายงานการขับเคลื่อนธุรกิจเพื่อความยั่งยืนมีสาระสำคัญตามที่กำหนดใน
แบบ 56-REIT One Report-S ด้วยวิธีดังต่อไปนี้
(ก)	กรณีที่กองทรัสต์ได้เปิดเผยข้อมูลที่เกี่ยวข้องกับความยั่งยืนไว้ในส่วนอื่นนอกเหนือจากส่วนที่ระบุไว้ในแบบ 56-REIT One Report-S ฉบับนี้แล้ว ให้กองทรัสต์สรุปสาระสำคัญและอ้างอิงหัวข้อที่กองทรัสต์ได้เปิดเผยข้อมูลดังกล่าวด้วย
(ข)	กรณีที่กองทรัสต์มีการจัดทำรายงานความยั่งยืนฉบับเต็ม ให้เปิดเผยเฉพาะสาระสำคัญของ
การขับเคลื่อนธุรกิจเพื่อความยั่งยืน และให้นำรายงานความยั่งยืนฉบับเต็มไปเปิดเผยบนเว็บไซต์ของกองทรัสต์หรือผู้จัดการกองทรัสต์
3.2 กลยุทธ์ นโยบาย และแผนงานการจัดการที่เกี่ยวข้องกับความยั่งยืน
ให้อธิบายภาพรวมกลยุทธ์ นโยบาย และแผนงานการจัดการที่เกี่ยวข้องกับความยั่งยืนของกองทรัสต์และกลุ่มกองทรัสต์ (ถ้ามี) ซึ่งประกอบด้วยกองทรัสต์หรือกลุ่มกิจการ ที่ดำเนินงานอยู่ในปัจจุบัน หรือกำลังจะดำเนินงานแล้วแต่กรณี โดยให้อธิบายในประเด็นดังต่อไปนี้ด้วย
3.2.1 วิสัยทัศน์ วัตถุประสงค์ กลยุทธ์ เป้าหมาย และแผนงานการประกอบธุรกิจในการลงทุนและการดำเนินงานของกองทรัสต์ หรือกลุ่มกองทรัสต์ ซึ่งแสดงให้เห็นถึงทิศทางความมุ่งมั่น รวมทั้ง 
ความเสี่ยงและโอกาสที่เกี่ยวข้องกับความยั่งยืนตลอดห่วงโซ่คุณค่ากิจการทั้งในปัจจุบันและที่คาดว่าจะเกิดขึ้นและกระทบต่อฐานะการเงิน ผลการดำเนินการ และกระแสเงินสดของกิจการในกรอบระยะสั้น ระยะกลาง และระยะยาว ที่สอดคล้องกับการประกอบธุรกิจของกองทรัสต์ในการขับเคลื่อนธุรกิจไปสู่ความยั่งยืน 
พร้อมทั้งสะท้อนให้เห็นถึงความเหมาะสม และความคืบหน้าต่อกลยุทธ์ นโยบาย แผนงานและการตัดสินใจที่เกี่ยวข้องกับการรับมือกับความเสี่ยงและโอกาสของกองทรัสต์หรือกลุ่มกองทรัสต์ สำหรับความยั่งยืนที่เกี่ยวข้องกับสภาพภูมิอากาศให้ระบุรายละเอียดเกี่ยวกับความเสี่ยงทางกายภาพ (physical risk) และความเสี่ยงของการเปลี่ยนผ่าน (transition risk) ด้วย โดยให้ผู้จัดการกองทรัสต์อธิบายในส่วนที่มีสาระสำคัญ (materiality) อันอาจกระทบต่อกองทรัสต์ ที่ผู้จัดการกองทรัสต์เห็นว่ามีประโยชน์ต่อผู้ถือหน่วยทรัสต์ และเพื่อให้ผู้ลงทุนใช้เป็นแนวทางในการติดตามทิศทางการดำเนินธุรกิจของกองทรัสต์ในอนาคตต่อไป  นอกจากนี้ ในส่วนของแผนการประกอบธุรกิจและข้อมูลตลอดห่วงโซ่คุณค่าของกิจการนั้น ต้องสะท้อนให้เห็นถึงการกระจุกตัวของความเสี่ยงและโอกาสที่เกี่ยวข้องกับความยั่งยืน  รวมถึงแนวทางการประเมินและกรอบระยะเวลาว่ากลยุทธ์และแผนงานการประกอบธุรกิจของกองทรัสต์สามารถตอบสนองต่อความไม่แน่นอนที่เกิดจากความเสี่ยงดังกล่าวข้างต้นได้อย่างไร
ในส่วนของกลยุทธ์ และการตัดสินใจของกองทรัสต์ที่เกี่ยวข้องกับสภาพภูมิอากาศให้ระบุข้อมูลอย่างน้อย ดังนี้
(ก)	การจัดสรรทรัพยากร 
(ข)	แนวทาง วิธีการทั้งทางตรงและทางอ้อมในการบรรเทาผลกระทบที่เกิดขึ้น
(ค)	การมีแผนการเปลี่ยนผ่าน (transition plan) ที่เกี่ยวข้องกับสภาพภูมิอากาศ รวมถึงเป้าหมายการปล่อยก๊าซเรือนกระจก (GHG emissions) (ให้ระบุว่ามีหรือไม่มี และกรณีที่มีให้เปิดเผยแผนการเปลี่ยนผ่านด้วยก็ได้)
(ง)	แหล่งที่มาของทรัพยากรที่เกี่ยวข้องกับการดำเนินการตาม (ก) – (ค)
ทั้งนี้ ให้ครอบคลุมถึงกลยุทธ์ และแผนการประกอบธุรกิจที่ตอบสนองต่อการเปลี่ยนแปลง
การพัฒนา หรือความไม่แน่นอนของกิจการที่เกี่ยวข้องกับสภาพภูมิอากาศ ที่ครอบคลุมถึงเรื่อง (1) การประเมินการตอบสนองต่อสภาพภูมิอากาศของกิจการ ซึ่งรวมถึงแต่ไม่จำกัดเพียงนิยามการประเมิน กลยุทธ์ แผนการประกอบธุรกิจ รวมถึงการตอบสนองต่อผลกระทบที่เกี่ยวกับสภาพภูมิอากาศที่ระบุไว้ในแนวทางการวิเคราะห์ฉากทัศน์ที่เกี่ยวข้องกับสภาพภูมิอากาศ รายละเอียดขอบเขตความไม่แน่นอนที่สำคัญ ความสามารถในการปรับหรือเปลี่ยนแปลงแผนกลยุทธ์ แผนการประกอบธุรกิจต่อการเปลี่ยนแปลงสภาพภูมิอากาศในกรอบระยะเวลาสั้น ระยะกลาง และระยะยาว และ (2) แนวทางการวิเคราะห์ฉากทัศน์ที่เกี่ยวข้องกับสภาพภูมิอากาศ ซึ่งอย่างน้อยประกอบด้วยข้อมูลที่นำมาใช้ประกอบการวิเคราะห์ รายละเอียดข้อสมมติ และกรอบระยะเวลาที่เกี่ยวข้องด้วย
3.2.2 ให้อธิบายนโยบาย เป้าหมายในด้านต่าง ๆ หรือโมเดลธุรกิจ พร้อมระบุรายละเอียด ซึ่งแสดงให้เห็นว่ากองทรัสต์มีการพัฒนาอย่างต่อเนื่องเพื่อตอบสนองความต้องการของผู้มีส่วนได้เสียและพร้อมรองรับการเปลี่ยนแปลงทางเศรษฐกิจ สังคม และสิ่งแวดล้อม ซึ่งนำไปสู่การลดความเสี่ยงและเพิ่มโอกาส และความสามารถในการแข่งขันที่เกี่ยวข้องกับความยั่งยืนในทุกมิติ โดยให้พิจารณาถึงความมีสาระสำคัญของข้อมูลประกอบด้วย
3.3 ตัวชี้วัด เป้าหมาย และผลการดำเนินงานที่เกี่ยวข้องกับความยั่งยืน
ให้ผู้จัดการกองทรัสต์เปิดเผยตัวชี้วัด เป้าหมาย และผลการดำเนินงาน หรือการปฏิบัติที่เกี่ยวข้องกับความยั่งยืน ที่สอดคล้องกับทิศทางและกลยุทธ์การดำเนินธุรกิจทั้งในระยะสั้น ระยะกลาง และระยะยาว 
เพื่อสะท้อนถึงเจตนารมณ์และความมุ่งมั่นที่จะขับเคลื่อนธุรกิจเพื่อความยั่งยืน  ทั้งนี้ ให้อธิบายเฉพาะภาพรวมนโยบายและแนวปฏิบัติเกี่ยวกับการจัดการที่เกี่ยวข้องกับความยั่งยืนตามที่ผู้จัดการกองทรัสต์เห็นว่ามีสาระสำคัญซึ่งอาจส่งผลกระทบต่อการประกอบธุรกิจ โดยสามารถนำนโยบายและแนวปฏิบัติ
ฉบับเต็มไปเปิดเผยบนเว็บไซต์ของกองทรัสต์หรือผู้จัดการกองทรัสต์ เพื่อให้ผู้ลงทุนเข้าใจและสามารถใช้เป็นแนวทางในการติดตามทิศทางการดำเนินธุรกิจต่อไป และให้มีการเปิดเผยข้อมูลเปรียบเทียบอย่างน้อยกับ
ปีก่อนหน้าปีที่รายงานด้วย[footnoteRef:7] [7:  ยกเว้นกรณีที่กองทรัสต์ใช้มาตรการผ่อนปรน เรื่อง การเปรียบเทียบข้อมูล ให้มีระยะเวลาผ่อนปรนเป็นระยะเวลา 1 ปี สำหรับกรณีการรายงานในปีแรกที่มีเปิดเผยข้อมูลด้านสภาพภูมิอากาศ และสำหรับกรณีการรายงานข้อมูลที่เกี่ยวข้องกับความยั่งยืนอื่น ๆ เช่น ด้านสิ่งแวดล้อม ด้านสิทธิมนุษยชน ด้านพัฒนาชุมชนและสังคม เป็นต้น ให้มีระยะเวลาผ่อนปรนในปีแรกที่มีการเปิดเผยข้อมูลเรื่องดังกล่าวด้วยเช่นกัน] 

กรณีที่มีการทบทวนนโยบาย แนวปฏิบัติ และ/หรือเป้าหมายที่เกี่ยวข้องกับความยั่งยืนในรอบปีที่ผ่านมา ให้ระบุแนวทางการพิจารณาในการเปลี่ยนแปลงและสาระสำคัญของการเปลี่ยนแปลงดังกล่าวโดยสังเขปตามที่ผู้จัดการกองทรัสต์เห็นว่าเหมาะสม เพื่อให้ผู้ลงทุนทราบว่ามีพัฒนาการในการจัดการที่เกี่ยวข้องกับความยั่งยืนอย่างต่อเนื่อง และสะท้อนให้เห็นถึงการตอบสนองต่อความเสี่ยงที่เปลี่ยนแปลงไปในช่วงเวลาใดเวลาหนึ่ง
3.3.1 ด้านสิ่งแวดล้อม
(1) นโยบาย
 ให้อธิบายนโยบายและแนวปฏิบัติที่สอดคล้องกับทิศทางและกลยุทธ์การดำเนินธุรกิจ กฎหมาย ระเบียบ และข้อบังคับด้านสิ่งแวดล้อม และมาตรฐาน ISSB ซึ่งเกี่ยวข้องกับการประกอบธุรกิจของกองทรัสต์ หรือกลุ่มกองทรัสต์ (ถ้ามี) โดยสะท้อนให้เห็นว่ากองทรัสต์มีความมุ่งมั่นที่จะลดผลกระทบเชิงลบ และสร้างโอกาสเชิงบวกต่อสิ่งแวดล้อมในประเด็นต่าง ๆ เช่น การจัดการเพื่อลดปัญหาพลังงาน น้ำ ขยะ ของเสีย และมลพิษ เป็นต้น
(2) ตัวชี้วัด
 ให้เปิดเผยตัวชี้วัดที่สอดคล้องกับกลยุทธ์ นโยบาย และแผนงานการจัดการ
ด้านสิ่งแวดล้อมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตาม
ผลการดำเนินงานได้อย่างเพียงพอ ชัดเจน และถูกต้อง โดยคำนึงถึงโครงสร้าง และกิจกรรมทางธุรกิจด้วย  ทั้งนี้ ผู้จัดการกองทรัสต์ต้องระบุแหล่งที่มาของตัวชี้วัด วิธีการในการคำนวณหรือพิจารณาตัวชี้วัด ข้อจำกัด หรือข้อสมมติ ตลอดจนข้อมูลอื่น ๆ ที่เกี่ยวข้องเพื่อใช้ประกอบการพิจารณาด้วย
(3) เป้าหมาย
 ให้เปิดเผยเป้าหมายการจัดการด้านสิ่งแวดล้อมที่สอดคล้องกับกลยุทธ์ นโยบาย 
แนวปฏิบัติ และแผนงานการจัดการด้านสิ่งแวดล้อมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตามผลการดำเนินงานได้ โดยผู้จัดการกองทรัสต์ต้องเปิดเผยรายละเอียดเป้าหมายที่กิจการใช้ในการติดตามผลสัมฤทธิ์ต่อการบรรลุเป้าหมายที่ได้ระบุไว้
นอกจากนี้ ให้ระบุแหล่งที่มาของเป้าหมายแต่ละรายการว่ามาจากนโยบายการประกอบธุรกิจ หรือที่กฎหมาย ระเบียบ และข้อบังคับกำหนด พร้อมข้อมูลรายละเอียดความคืบหน้าในการดำเนินการใด ๆ เพื่อบรรลุเป้าหมายที่กำหนด
(4) ผลการดำเนินงาน
 ให้เปิดเผยข้อมูลผลการดำเนินงานและผลลัพธ์ที่เกี่ยวข้องกับด้านสิ่งแวดล้อม ซึ่งรวมถึงประเด็นที่มีสาระสำคัญกับทรัพย์สินที่กองทรัสต์เข้าลงทุน เช่น การจัดการเพื่อลดปัญหาพลังงาน น้ำ ขยะ ของเสีย และมลพิษ เป็นต้น 
ในกรณีที่กองทรัสต์ หรือกลุ่มกองทรัสต์ (ถ้ามี) อยู่ระหว่างการตรวจสอบจากหน่วยงานที่มีอำนาจหน้าที่ว่า กองทรัสต์หรืออสังหาริมทรัพย์ที่กองทรัสต์เข้าลงทุนอาจมีประเด็นละเมิดกฎหมาย ระเบียบ หรือข้อบังคับที่เกี่ยวข้องกับสิ่งแวดล้อมอย่างมีนัยสำคัญ หรือมีกรณีที่ถูกกล่าวหาว่าเป็นผู้สร้างผลกระทบด้านลบต่อประเด็นสิ่งแวดล้อม โดยเฉพาะประเด็นที่ปรากฏเป็นข่าวต่อสาธารณชนซึ่งอาจกระทบต่อการประกอบธุรกิจ ภาพลักษณ์ ชื่อเสียง และสินทรัพย์ของกองทรัสต์ ให้อธิบายข้อเท็จจริง ความคืบหน้า เหตุผล ผลกระทบ และมาตรการป้องกันด้วย
3.3.2 ด้านสภาพภูมิอากาศ
ให้เปิดเผยข้อมูลด้านสภาพภูมิอากาศ ซึ่งรวมถึงการปล่อยก๊าซเรือนกระจกตามที่มาตรฐาน ISSB กำหนด รวมทั้งเปิดเผยแนวนโยบายของคณะกรรมการบริษัท คณะกรรมการชุดย่อย หรือบุคคลที่ได้รับมอบหมายในเรื่องนี้ ที่สะท้อนให้เห็นถึงความมุ่งมั่นในการจัดการการปล่อยก๊าซเรือนกระจกหรือการจัดการ
การปล่อยก๊าซเรือนกระจก พร้อมรายละเอียดผลการดำเนินการที่ผ่านมาอย่างน้อย ดังนี้
(1) นโยบาย
 ให้อธิบายนโยบายและแนวปฏิบัติที่สอดคล้องกับทิศทางและกลยุทธ์การดำเนินธุรกิจ กฎหมาย ระเบียบ และข้อบังคับด้านสภาพภูมิอากาศ และมาตรฐาน ISSB ซึ่งเกี่ยวข้องกับการประกอบธุรกิจของกองทรัสต์ หรือกลุ่มกองทรัสต์ (ถ้ามี) โดยสะท้อนให้เห็นว่ากองทรัสต์มีความมุ่งมั่นที่จะลดผลกระทบเชิงลบ และสร้างโอกาสเชิงบวกต่อสภาพภูมิอากาศในประเด็นต่าง ๆ เช่น การจัดการเพื่อลดปัญหาก๊าซเรือนกระจก เป็นต้น  
(2) ตัวชี้วัด
 ก. ตัวชี้วัดร่วมอุตสาหกรรม กำหนดให้ผู้จัดการกองทรัสต์เปิดเผยข้อมูล GHG emissions และตัวชี้วัดอื่นที่เกี่ยวข้อง พร้อมระบุแหล่งที่มาของตัวชี้วัดแต่ละรายการ ว่ามาจากนโยบายการประกอบธุรกิจ ที่กฎหมายกำหนด หรือตามมาตรฐาน ISSB และหมายเหตุ โดยต้องมีรายละเอียดอย่างน้อย ดังนี้
ข้อมูลช่วงระหว่างวันที่ ...................................... ถึงวันที่ ..........................................
	ขอบเขต GHG emissions[footnoteRef:8] [8:  ข้อมูลจาก เว็บไซต์ทางการ (official website) องค์การบริหารจัดการก๊าซเรือนกระจก (องค์การมหาชน) https://www.tgo.or.th/2023/index.php/th/ ] 

	ข้อมูลการปล่อยก๊าซเรือนกระจกสัมบูรณ์ 
(Absolute Greenhouse Gas (GHG) emissions) 
(หน่วย: เมตริกตันคาร์บอนไดออกไซด์ (CO2))

	
	ข้อมูลปีปัจจุบัน (พ.ศ. ...)
	ข้อมูลปีก่อนหน้า (พ.ศ. ...)

	Scope 1
หมายถึง การคำนวณคาร์บอนฟุตพริ้นท์ทางตรง (direct emissions) จากกิจกรรมต่าง ๆ ขององค์กรโดยตรง 
	
	

	Scope 2
หมายถึง การคำนวณคาร์บอนฟุตพริ้นท์ทางอ้อมจากการใช้พลังงาน (indirect emissions) 
	
	

	Scope 3
หมายถึง การคำนวณคาร์บอนฟุตพริ้นท์ทางอ้อมด้านอื่น ๆ เช่น การเดินทางของพนักงานด้วยพาหนะที่ไม่ใช่ขององค์กร    การเดินทางไปสัมมนานอกสถานที่
การใช้วัสดุอุปกรณ์ต่าง ๆ เป็นต้น
	
	


ข. ตัวชี้วัดเฉพาะอุตสาหกรรม กำหนดให้ผู้จัดการกองทรัสต์ดำเนินการเปิดเผยข้อมูลให้สอดคล้องกับแนวปฏิบัติอิงอุตสาหกรรมสำหรับการใช้ IFRS S2 (Industry-based guidance on implementing IFRS S2) ตามมาตรฐาน ISSB
(3) เป้าหมายและผลการดำเนินงาน
 ให้เปิดเผยเป้าหมายการจัดการด้านสภาพภูมิอากาศที่สอดคล้องกับกลยุทธ์ นโยบาย 
แนวปฏิบัติและแผนงานการจัดการด้านสภาพภูมิอากาศตามกรอบระยะเวลาที่กิจการกำหนด เพื่อให้
ผู้ลงทุนสามารถเปรียบเทียบ และติดตามผลการดำเนินงานได้ โดยผู้จัดการกองทรัสต์ต้องเปิดเผยรายละเอียดเป้าหมายที่กิจการใช้ในการติดตามผลสัมฤทธิ์ต่อการบรรลุเป้าหมายที่ได้ระบุไว้
นอกจากนี้ ให้ผู้จัดการกองทรัสต์ระบุแหล่งที่มาของเป้าหมายแต่ละรายการ ว่ามาจากนโยบายการประกอบธุรกิจ หรือที่กฎหมาย ระเบียบ และข้อบังคับกำหนด พร้อมข้อมูลรายละเอียดความคืบหน้าในการดำเนินการใด ๆ เพื่อบรรลุเป้าหมายที่กำหนด
ทั้งนี้ ให้เปิดเผยเป้าหมายในเชิงปริมาณ หรือคุณภาพที่ผู้จัดการกองทรัสต์กำหนดเพื่อใช้ในการติดตามผลความคืบหน้าในการบรรลุเป้าหมายเชิงกลยุทธ์ หรือตามที่กฎหมาย ระเบียบ และข้อบังคับกำหนด หากระบุเป้าหมายเชิงปริมาณ (quantitative) ให้ระบุด้วยว่าเป็น ค่าเป้าหมายสัมบูรณ์ (absolute target) หรือ ค่าเป้าหมายแบบอัตราส่วน (intensity target) 
	เป้าหมาย
หัวข้อ
	ตัวชี้วัด
ที่เกี่ยวข้อง
	วัตถุประสงค์
	ความสัมพันธ์
กับองค์กร[footnoteRef:9] [9:  หมายถึง มีความเกี่ยวข้องกับส่วนงาน ทั้งหมด หรือเฉพาะส่วน กรณีเฉพาะส่วนขอให้ระบุรายละเอียดความเกี่ยวข้องให้ชัดเจน] 

	กรอบระยะเวลา
	รอบระยะ
เวลาฐาน
	หมุดหมาย(milestone) และค่าเป้าหมายระหว่างกาล
	ผลการดำเนินการ

	เป้าหมายที่ ………
	
	
	
	
	
	
	

	เป้าหมายที่ ………
	
	
	
	
	
	
	

	เป้าหมายที่ ………
	
	
	
	
	
	
	


แนวทางการเปิดเผยข้อมูลเกี่ยวกับเป้าหมายของกองทรัสต์
ส่วนเป้าหมายที่เกี่ยวข้องกับ GHG emissions ให้ระบุข้อมูลดังต่อไปนี้ด้วย
(1) ประเภทก๊าซเรือนกระจก (เช่น คาร์บอนไดออกไซด์ (CO2 ) มีเทน (CH4 ) ไนตรัสออกไซด์ (N2O) 
ไฮโดรฟลูออโรคาร์บอน (HFCs) เปอร์ฟลูออโรคาร์บอน (PFCs) ซัลเฟอร์เฮกซะฟลูออไรด์ (SF6)) 
(2) ขอบเขต (Scope) ของ GHG emissions 
(3) [bookmark: _Hlk215227813][bookmark: _Hlk215227699]ลักษณะของเป้าหมาย (เป้าหมายการปล่อยก๊าซเรือนกระจกรวม (Gross GHG emissions) หรือเป้าหมายการปล่อยก๊าซเรือนกระจกสุทธิ[footnoteRef:10] (Net GHG emissions)) [10:  กรณีที่เปิดเผยข้อมูลลักษณะของเป้าหมายเป็นเป้าหมายการปล่อยก๊าซเรือนกระจกสุทธิ ให้เปิดเผยข้อมูลเป้าหมายการปล่อยก๊าซเรือนกระจกรวมที่เกี่ยวข้องประกอบกันด้วย] 

(4) การมีการกำหนดแนวทางการลดคาร์บอนรายหมวดธุรกิจ[footnoteRef:11] (Sectoral Decarbonization Approach: SDA) (ให้ระบุว่ามีหรือไม่มี และกรณีที่มีอาจเปิดเผยแนวทางดังกล่าวด้วยก็ได้) [11:  เป็นการกำหนดเป้าหมายในรูปแบบของการกำหนดค่าเป้าหมายแบบอัตราส่วนเชิงกายภาพ (Physical Intensity Targets) ในลักษณะของ
การ Convergence โดยเป็นการคำนวณค่าเป้าหมายแบบอัตราส่วนในรูปของปริมาณการปล่อยก๊าซต่อหน่วยของตัวชี้วัดเชิงปริมาณที่สะท้อนสถานภาพการดำเนินงานของธุรกิจ] 

(5) แผนการที่เกี่ยวข้องกับการใช้คาร์บอนเครดิต (carbon credits) เพื่อบรรลุเป้าหมายการปล่อยก๊าซเรือนกระจกสุทธิ
สำหรับข้อมูลเป้าหมายที่เปิดเผย ให้ครอบคลุมถึงแนวทางที่ใช้ในการกำหนดสอบทาน และการติดตามผลความคืบหน้าของเป้าหมายแต่ละรายการด้วย โดยให้รวมถึงแต่ไม่จำกัดเพียง 
· ระเบียบวิธี (methodology) ที่ใช้กำหนดเป้าหมาย  ทั้งนี้ หากได้ดำเนินการตรวจทานความถูกต้องโดยบุคคลภายนอก ให้ระบุให้ชัดเจนด้วย กระบวนการสอบทานเป้าหมาย
· ตัวชี้วัดที่ใช้ติดตามความคืบหน้าเพื่อบรรลุเป้าหมายที่กำหนดไว้

นอกจากนี้ เพื่อให้มั่นใจว่าการเปิดเผยข้อมูล GHG emissions เป็นไปตามมาตรฐาน ISSB และการทวนสอบข้อมูลจัดทำอย่างมีมาตรฐานและความน่าเชื่อถือ สำหรับการเปิดเผยข้อมูลดังกล่าวและ
การให้ความเชื่อมั่นของข้อมูล นั้น ให้เปิดเผยข้อมูล GHG emissions ตาม GHG Protocol 2004 หรือตามวิธีการอื่นใด นอกเหนือจาก GHG Protocol 2004 พร้อมระบุชื่อผู้ทวนสอบภายนอก ซึ่งเป็น (1) ผู้ทวนสอบที่ขึ้นทะเบียนกับองค์การบริหารจัดการก๊าซเรือนกระจก (องค์การมหาชน) หรือ (2) ผู้ทวนสอบอื่น ๆ โดย
ผู้ทวนสอบทั้งกรณี (1) และ (2) ให้ดำเนินการทวนสอบตามมาตรฐานทวนสอบที่ได้รับการยอมรับในระดับสากลตามที่สำนักงาน ก.ล.ต. กำหนดบนเว็บไซต์ ในลักษณะการให้ความเชื่อมั่นในระดับจำกัด (limited assurance) หรือเทียบเท่า หรือสูงกว่า

3.3.3 ด้านสังคม
(1) นโยบาย
 ให้อธิบายนโยบายและแนวปฏิบัติที่สอดคล้องกับทิศทางและกลยุทธ์การดำเนินธุรกิจ กฎหมาย ระเบียบ ข้อบังคับด้านสังคม และมาตรฐาน ISSB ซึ่งเกี่ยวข้องกับการประกอบธุรกิจของกองทรัสต์ หรือกลุ่มกองทรัสต์ (ถ้ามี) โดยสะท้อนให้เห็นว่ากองทรัสต์มีความมุ่งมั่นที่จะลดผลกระทบเชิงลบ และสร้างโอกาสเชิงบวกต่อมิติสังคมซึ่งรวมถึงการเคารพสิทธิมนุษยชนตลอดห่วงโซ่คุณค่า เช่น การดูแลและพัฒนาพนักงาน การปฏิบัติต่อแรงงานอย่างเป็นธรรม การบริหารและจัดการอาคารให้เกิดความปลอดภัยต่อผู้ใช้งานอาคาร การให้บริการอย่างมีความรับผิดชอบต่อลูกค้า การมีส่วนร่วมพัฒนาชุมชนและสังคม เป็นต้น
(2) ตัวชี้วัด
 ให้เปิดเผยตัวชี้วัดที่สอดคล้องกับกลยุทธ์ นโยบาย และแผนงานการจัดการด้านสังคม
ตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตามผลการดำเนินงานได้อย่างเพียงพอ ชัดเจน และถูกต้อง โดยคำนึงถึงโครงสร้าง และกิจกรรมทางธุรกิจ รวมทั้งระบุแหล่งที่มาของตัวชี้วัด วิธีการในการคำนวณหรือพิจารณาตัวชี้วัด ข้อจำกัด หรือข้อสมมติ ตลอดจนข้อมูลอื่น ๆ ที่เกี่ยวข้องเพื่อใช้ประกอบการพิจารณาด้วย
(3) เป้าหมาย
 ให้เปิดเผยเป้าหมายการจัดการด้านสังคมที่สอดคล้องกับกลยุทธ์ นโยบาย แนวปฏิบัติและแผนงานการจัดการด้านสังคมตามกรอบระยะเวลาที่กิจการกำหนด เพื่อให้ผู้ลงทุนสามารถเปรียบเทียบ และติดตามผลการดำเนินงานได้ โดยผู้จัดการกองทรัสต์ต้องเปิดเผยรายละเอียดเป้าหมายที่กิจการใช้ในการติดตามผลสัมฤทธิ์ต่อการบรรลุเป้าหมายที่ได้ระบุไว้
นอกจากนี้ ให้กองทรัสต์ระบุแหล่งที่มาของเป้าหมายแต่ละรายการว่ามาจากนโยบาย
การประกอบธุรกิจ หรือที่กฎหมาย ระเบียบ และข้อบังคับกำหนด พร้อมข้อมูลรายละเอียดความคืบหน้าในการดำเนินการใด ๆ เพื่อบรรลุเป้าหมายที่กำหนด
(4) ผลการดำเนินงาน
 ให้เปิดเผยข้อมูลผลการดำเนินงานและผลลัพธ์ที่เกี่ยวข้องกับด้านสังคม ซึ่งรวมถึงประเด็นที่มีสาระสำคัญกับทรัพย์สินที่กองทรัสต์เข้าลงทุน เช่น การดูแลสภาพแวดล้อมและสวัสดิภาพในการทำงานให้ปลอดภัยและเป็นไปตามสุขลักษณะ การดูแลและพัฒนาพนักงาน การปฏิบัติต่อแรงงานอย่างเป็นธรรม 
การบริหารและจัดการอาคารให้เกิดความปลอดภัยต่อผู้ใช้งานอาคาร การให้บริการอย่างมีความรับผิดชอบต่อลูกค้า การมีส่วนร่วมพัฒนาชุมชนและสังคม เป็นต้น
ในกรณีที่กองทรัสต์ หรือกลุ่มกองทรัสต์ (ถ้ามี) อยู่ระหว่างการตรวจสอบจากหน่วยงานที่มีอำนาจหน้าที่ว่าการดำเนินงานดังกล่าวอาจมีประเด็นละเมิดกฎหมายหรือข้อบังคับที่เกี่ยวข้องกับสังคมอย่างมีนัยสำคัญ หรือมีกรณีที่ถูกกล่าวหาว่าเป็นผู้สร้างผลกระทบด้านลบต่อประเด็นด้านสังคม โดยเฉพาะประเด็นที่ปรากฏเป็นข่าวต่อสาธารณชนซึ่งอาจกระทบต่อการประกอบธุรกิจ ภาพลักษณ์ ชื่อเสียง และสินทรัพย์ของกองทรัสต์ ให้อธิบายข้อเท็จจริง ความคืบหน้า เหตุผล ผลกระทบ และมาตรการป้องกันด้วย  นอกจากนี้ หากมีข้อพิพาทด้านแรงงานที่สำคัญ ให้อธิบายเหตุผลและการดำเนินการในเรื่องดังกล่าว รวมถึงความสัมพันธ์ระหว่างผู้บริหารและสหภาพแรงงาน (ถ้ามี)
3.4 เหตุการณ์ที่เกิดขึ้นภายหลังวันที่รายงานที่อาจส่งผลกระทบต่อการตัดสินใจของผู้ใช้รายงาน
หากมีเหตุการณ์ใดที่อาจส่งผลกระทบต่อการตัดสินใจของผู้ใช้รายงานเกิดขึ้นภายหลังวันที่รายงานจนถึงวันที่อนุมัติให้เผยแพร่ให้เปิดเผยข้อมูลดังกล่าวด้วย
4.  การวิเคราะห์และคำอธิบายของผู้จัดการกองทรัสต์ (Management Discussion and Analysis: MD&A)
ให้เปิดเผยการวิเคราะห์และอธิบายถึงการดำเนินงานและฐานะการเงินของกองทรัสต์ในมุมมองของผู้จัดการกองทรัสต์ โดยระบุสาเหตุและปัจจัยที่เกี่ยวข้องด้วย อย่างน้อยในประเด็นดังต่อไปนี้  ทั้งนี้ สามารถใช้กราฟหรือภาพประกอบการอธิบายตามความเหมาะสมด้วยก็ได้ 
4.1 ให้ระบุการดำเนินงานและฐานะการเงินในช่วงปีที่ผ่านมาโดยให้ระบุเฉพาะกรณีที่มีการเปลี่ยนแปลง
อย่างมีนัยสำคัญ รวมทั้งระบุปัจจัยที่เป็นสาเหตุหรือมีผลต่อการดำเนินงานหรือฐานะการเงิน ซึ่งหมายความรวมถึงการดำเนินงานที่เกี่ยวข้องกับด้านสิ่งแวดล้อมที่ครอบคลุมถึงด้านสภาพภูมิอากาศ ด้านสังคมที่ครอบคลุมถึงด้านสิทธิมนุษยชน และด้านการกำกับดูแลกิจการโดยให้ระบุเฉพาะกรณีที่มีสาระสำคัญ (materiality)
ทั้งนี้ เพื่อให้ผู้ลงทุนเข้าใจผลการดำเนินงานและฐานะการเงินของกองทรัสต์ ให้อธิบายอย่างน้อยเกี่ยวกับภาพรวมของการดำเนินงาน ผลกระทบต่อเหตุการณ์สำคัญหรือปัจจัยสำคัญที่ผ่านมา เช่น การได้มาหรือจำหน่ายไปซึ่งสินทรัพย์อย่างมีนัยสำคัญ สภาพคล่องและแหล่งเงินทุนของกองทรัสต์ เป็นต้น
ในกรณีที่มีการจัดทำประมาณการงบการเงินในแบบแสดงรายการข้อมูลการเสนอขายหน่วยทรัสต์ หรือเอกสารอื่นใดที่มีการเผยแพร่ให้ผู้ลงทุนทราบ (เช่น หนังสือเชิญประชุมผู้ถือหน่วยทรัสต์ สารสนเทศที่เปิดเผยผ่านตลาดหลักทรัพย์แห่งประเทศไทย เป็นต้น) ให้อธิบายว่าผลการดำเนินงานที่เกิดขึ้นจริงมีความแตกต่างจากประมาณการที่ทำไว้อย่างไรด้วย
ในกรณีที่กองทรัสต์มีการออกตราสารใด ซึ่งมีข้อกำหนดให้กองทรัสต์ต้องดำรงอัตราส่วนทางการเงิน 
ให้เปิดเผยว่า กองทรัสต์สามารถดำรงอัตราส่วนดังกล่าวได้ตามข้อกำหนดหรือไม่ (แสดงข้อมูลอัตราส่วนทางการเงินตามงบการเงินประจำงวดการบัญชีล่าสุดเปรียบเทียบกับอัตราส่วนที่ต้องดำรงข้างต้น) ในกรณีที่ไม่สามารถดำรงอัตราส่วนได้ตามข้อกำหนด ให้ระบุผลกระทบและการดำเนินการของกองทรัสต์ด้วย
4.2 ให้อธิบายปัจจัยหรือเหตุการณ์ที่อาจมีผลกระทบต่อฐานะการเงินหรือการดำเนินงานอย่างมีนัยสำคัญในอนาคต (forward looking) รวมทั้งปัจจัยอื่น ๆ เช่น แนวโน้มและผลกระทบที่เกี่ยวข้องกับความยั่งยืนซึ่งรวมถึงด้านสิ่งแวดล้อมที่ครอบคลุมถึงด้านสภาพภูมิอากาศ ด้านสังคมที่ครอบคลุมถึงการเคารพสิทธิมนุษยชน และด้านการกำกับดูแลกิจการที่ดีอย่างมีนัยสำคัญ เพื่อให้ผู้ลงทุนสามารถเข้าใจและวิเคราะห์ทิศทางการดำเนินงานของกองทรัสต์ในอนาคตได้
4.3 ให้แสดงข้อมูลจากงบการเงินและอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของกองทรัสต์ โดยอย่างน้อยต้องมีข้อมูลเปรียบเทียบ 3 ปีที่ผ่านมา (หรือเท่าที่มีการดำเนินงานจริง)
5.  ข้อมูลสำคัญอื่น
[bookmark: _Hlk197326459]5.1 ข้อมูลสำคัญอื่น
ให้ระบุข้อมูลอื่นที่ผู้จัดการกองทรัสต์เห็นว่า อาจมีผลกระทบต่อการตัดสินใจของผู้ลงทุนอย่างมีนัยสำคัญ หรือเป็นข้อมูลที่จำเป็นซึ่งเป็นประโยชน์ โดยผู้จัดการกองทรัสต์ยังคงมีหน้าที่และความรับผิดชอบในการเปิดเผยข้อมูลให้ถูกต้อง และไม่ขาดข้อมูลที่ควรต้องแจ้งให้ผู้ลงทุนทราบเพื่อประกอบการตัดสินใจลงทุน
ในกรณีที่มีการเปลี่ยนแปลงกฎหมายที่เกี่ยวข้องกับทรัพย์สินหลักที่กองทรัสต์ลงทุน และกระทบต่อการดำเนินงานของกองทรัสต์ ให้ระบุเรื่องดังกล่าวด้วย รวมทั้งการดำเนินการของผู้จัดการกองทรัสต์
ในการจัดการเรื่องดังกล่าว  ทั้งนี้ หากมีค่าใช้จ่ายเกิดขึ้นให้ระบุด้วย
[bookmark: _Hlk197362773][bookmark: _Hlk197326537]5.2 ข้อพิพาทและข้อจำกัดในการใช้ประโยชน์ในอสังหาริมทรัพย์
5.2.1 ให้อธิบายโดยสังเขปถึงข้อพิพาททางกฎหมาย ซึ่งกองทรัสต์เป็นคู่ความหรือคู่กรณี โดยที่คดีหรือข้อพิพาทยังไม่สิ้นสุด  ทั้งนี้ อธิบายเฉพาะ (1) กรณีที่อาจมีผลกระทบด้านลบต่อกองทรัสต์ที่มีจำนวนสูงกว่าร้อยละ 5 ของมูลค่าทรัพย์สินสุทธิของกองทรัสต์ ณ วันสิ้นปีบัญชีล่าสุด และ (2) กรณีที่กระทบต่อ
การลงทุนและการจัดหาผลประโยชน์ของกองทรัสต์อย่างมีนัยสำคัญ แต่ไม่สามารถประเมินผลกระทบเป็นตัวเลขได้
ในการอธิบายข้อพิพาททางกฎหมายข้างต้น ให้ระบุรายละเอียดที่เป็นสาระสำคัญ
ซึ่งหมายความรวมถึงศาลที่มีเขตอำนาจซึ่งอยู่ระหว่างกระบวนพิจารณาคดี คู่ความ มูลเหตุของคดี วันที่ 
ความคืบหน้าและอายุความของคดีดังกล่าว 
5.2.2 ให้เปิดเผยว่า อสังหาริมทรัพย์อยู่ในบังคับแห่งทรัพยสิทธิ เช่น ติดภาระจำยอม หรือมี
ข้อพิพาทใด ๆ หรือไม่ หากมี ให้ระบุถึงเหตุผลและความจำเป็นในการลงทุนในอสังหาริมทรัพย์ พร้อมทั้งวิเคราะห์ผลกระทบและให้ข้อมูลสนับสนุนที่จะได้แสดงได้ว่า การอยู่ภายใต้บังคับแห่งทรัพยสิทธิหรือการมี
ข้อพิพาทนั้น ไม่กระทบต่อการจัดหาประโยชน์จากอสังหาริมทรัพย์ดังกล่าวอย่างมีนัยสำคัญ และเงื่อนไข
การได้มาซึ่งอสังหาริมทรัพย์นั้นยังเป็นประโยชน์แก่ผู้ถือหน่วยทรัสต์โดยรวม
5.3 สถาบันการเงินที่ติดต่อประจำ (เฉพาะกรณีกองทรัสต์มีการออกตราสารหนี้)

ส่วนที่ 3
การจัดการและการกำกับดูแลกองทรัสต์
ให้ผู้จัดการกองทรัสต์อธิบายโดยนำหลักการกำกับดูแลกิจการที่ดีสำหรับบริษัทจดทะเบียน ปี 2560 (Corporate Governance Code for Listed Companies 2017)[footnoteRef:12] มาปรับใช้อย่างน้อยตามหัวข้อดังต่อไปนี้ และในกรณีที่ผู้จัดการกองทรัสต์มิได้ปฏิบัติในเรื่องใด ให้แสดงเหตุผลประกอบ [12:  หลักการกำกับดูแลกิจการที่ดีสำหรับบริษัทจดทะเบียน ปี 2560 สามารถศึกษาเพิ่มเติมได้ที่ https://www.sec.or.th/ หรือ https://www.sec.or.th/cgthailand/TH/Documents/Regulation/CGCode.pdf ] 

6.  นโยบายการกำกับดูแลและการกำกับดูแลที่เกี่ยวข้องกับความยั่งยืนของกองทรัสต์
ให้อธิบายภาพรวมของการนำหลักการกำกับดูแลกิจการที่ดีสำหรับบริษัทจดทะเบียน ปี 2560 
(CG Code) และจรรยาบรรณธุรกิจ (code of conduct) (ถ้ามี) มาปรับใช้กับการบริหารจัดการกองทรัสต์ เพื่อสะท้อนให้เห็นว่า ผู้จัดการกองทรัสต์มีการดำเนินการอย่างน้อยในเรื่องต่อไปนี้
6.1 ภาพรวมของนโยบายและแนวปฏิบัติการกำกับดูแลกองทรัสต์[footnoteRef:13] [13:  ในการกำหนดนโยบายการกำกับดูแลกิจการ ผู้จัดการกองทรัสต์สามารถเลือกเรื่องที่เหมาะสมมากำหนดเป็นนโยบาย โดยไม่จำเป็นต้องแบ่งหมวดหมู่ตามหลักการกำกับดูแลกิจการที่ดีสำหรับบริษัทจดทะเบียน ปี 2560 (CG Code)] 

6.1.1 ให้อธิบายนโยบายเกี่ยวกับการกำกับดูแลกองทรัสต์ 
(1) นโยบายและแนวปฏิบัติที่เกี่ยวกับคณะกรรมการ ครอบคลุมการสรรหาและกำหนดค่าตอบแทนกรรมการและผู้บริหารของผู้จัดการกองทรัสต์[footnoteRef:14],[footnoteRef:15] ความเป็นอิสระของคณะกรรมการจาก
ฝ่ายจัดการของผู้จัดการกองทรัสต์ การพัฒนากรรมการ และการประเมินผลการปฏิบัติหน้าที่ของกรรมการ  [14:  ให้อธิบายนโยบายและวิธีการกำหนดค่าตอบแทน รวมทั้งโครงสร้างค่าตอบแทนแต่ละประเภทของกรรมการและผู้บริหารของผู้จัดการกองทรัสต์ เช่น ค่าตอบแทนคงที่ หรือค่าตอบแทนผันแปรตามปัจจัยต่าง ๆ เป็นต้น รวมทั้งความเห็นคณะกรรมการบริษัท หรือคณะอนุกรรมการค่าตอบแทน (ถ้ามี) ว่าโครงสร้างดังกล่าว เหมาะสมกับความรับผิดชอบและสามารถจูงใจให้กรรมการและผู้บริหารนำพาองค์กรให้ดำเนินงานตามตัวชี้วัดและเป้าหมายตามกรอบระยะเวลาที่กิจการกำหนด และสามารถเปรียบเทียบได้กับระดับที่ปฏิบัติอยู่ในอุตสาหกรรมหรือไม่ อย่างไร]  [15:  การกำหนดค่าตอบแทนกรรมการและผู้บริหารที่เกี่ยวข้องกับความยั่งยืน หมายความรวมถึง ด้านสภาพภูมิอากาศ ให้พิจารณาโดยต้องสอดคล้องกับตัวชี้วัดที่เกี่ยวข้องด้วย] 

(2) นโยบายและแนวปฏิบัติที่เกี่ยวกับผู้ถือหน่วยทรัสต์และผู้มีส่วนได้เสีย ครอบคลุม
การดูแลผู้ถือหน่วยทรัสต์ การปฏิบัติต่อผู้ถือหน่วยทรัสต์โดยเท่าเทียมกัน การส่งเสริมการใช้สิทธิของ
ผู้ถือหน่วยทรัสต์ การป้องกันการใช้ข้อมูลภายใน การป้องกันความขัดแย้งทางผลประโยชน์ ความรับผิดชอบต่อผู้มีส่วนได้เสีย การชดเชยกรณีที่เกิดการละเมิดสิทธิ การต่อต้านทุจริตคอร์รัปชัน และมาตรการดำเนินการกับผู้ที่กระทำไม่เป็นไปตามนโยบายและแนวปฏิบัติดังกล่าว
6.1.2 การประชุมของผู้จัดการกองทรัสต์
(1) ให้อธิบายข้อกำหนดในการประชุม กระบวนการประชุม องค์ประชุมและการออกเสียง
ลงมติ จำนวนครั้งที่กำหนดให้มีการประชุมในแต่ละปี (เช่น เป็นประจำทุกไตรมาส อย่างน้อยไตรมาสละ 1 ครั้ง) เรื่องที่กำหนดให้มีการนำเข้าประชุมของผู้จัดการกองทรัสต์
(2) ให้ระบุเรื่องเกี่ยวกับการทำธุรกรรมที่สำคัญของกองทรัสต์ที่เสนอต่อที่ประชุมคณะกรรมการบริษัทในรอบปีบัญชีที่ผ่านมา พร้อมทั้งระบุเหตุผลของการตัดสินใจในเรื่องดังกล่าวตามที่
ที่ประชุมคณะกรรมการบริษัทมีมติไว้
6.1.3 การพิจารณาตัดสินใจลงทุน และการบริหารจัดการกองทรัสต์
(1) ให้อธิบายกระบวนการและปัจจัยที่ใช้พิจารณาตัดสินใจลงทุน 
(2) การจัดหาผลประโยชน์ ให้อธิบายนโยบาย และกระบวนการในการสรรหาผู้เช่าอสังหาริมทรัพย์ และการกำกับดูแลให้ผู้บริหารอสังหาริมทรัพย์ในการสรรหาผู้เช่าอสังหาริมทรัพย์ให้เป็นไปตามนโยบายและกระบวนการดังกล่าว
6.1.4 การคัดเลือกผู้บริหารอสังหาริมทรัพย์
ให้อธิบายนโยบาย ปัจจัย และกระบวนการในการคัดเลือกผู้บริหารอสังหาริมทรัพย์ เช่น ความสามารถในการจัดหาผู้เช่า ความเหมาะสมของอัตราค่าตอบแทน เป็นต้น
6.1.5 การติดตามดูแลการปฏิบัติงานของผู้บริหารอสังหาริมทรัพย์
(1) ให้อธิบายการดำเนินการและเรื่องที่ผู้จัดการกองทรัสต์ติดตามการปฏิบัติงานของผู้บริหารอสังหาริมทรัพย์ เช่น การพิจารณาอนุมัติงบประมาณประจำปีของกองทรัสต์ การควบคุมรายรับและรายจ่ายให้เป็นไปตามแผนงบประมาณหรือเป้าหมายที่วางไว้ การกำกับดูแลให้ผู้บริหารอสังหาริมทรัพย์ดำเนินการตามแผนกลยุทธ์และนโยบายในการบริหารกองทรัสต์ เพื่อให้สามารถจัดการรายได้ให้เพิ่มขึ้นและลดความเสี่ยงจากความผันผวนของค่าเช่า การดำเนินการตามนโยบายในการจัดหาผู้เช่า การดูแลการใช้อสังหาริมทรัพย์ การควบคุมเกี่ยวกับการจัดซื้อจัดจ้าง การสุ่มตรวจสอบ และประเมินการควบคุมภายใน
ที่เกี่ยวข้องกับการทำหน้าที่ของผู้บริหารอสังหาริมทรัพย์ การประชุมหารือกับผู้บริหารอสังหาริมทรัพย์เพื่อประเมินผลและหาแนวทางในการแก้ไขปัญหาที่เกิดขึ้น เป็นต้น
(2) ให้ผู้จัดการกองทรัสต์ให้ความเห็นว่า ผู้บริหารอสังหาริมทรัพย์ปฏิบัติงานเป็นไปตามแผนงบประมาณหรือเป้าหมายที่วางไว้หรือไม่ อย่างไร
6.1.6 การติดตามดูแลผลประโยชน์ของกองทรัสต์
ให้อธิบายระบบในการติดตามดูแลผลประโยชน์ของกองทรัสต์
6.1.7 การเปิดเผยข้อมูลและสารสนเทศต่อผู้ถือหน่วยทรัสต์
ให้อธิบายแนวทาง กระบวนการ และผู้รับผิดชอบในการพิจารณาข้อมูลก่อนเปิดเผยต่อ
ผู้ถือหน่วยทรัสต์หรือผู้ลงทุน ทั้งกรณีตามที่สัญญาก่อตั้งทรัสต์ หรือที่กฎหมายกำหนด และกรณีที่มีเหตุการณ์สำคัญที่อาจส่งผลกระทบต่อราคาหลักทรัพย์
6.1.8 การจัดประชุมผู้ถือหน่วยทรัสต์
ให้อธิบายกระบวนการและระยะเวลาการจัดประชุมผู้ถือหน่วยทรัสต์ และสิทธิของ
ผู้ถือหน่วยทรัสต์ โดยเฉพาะอย่างยิ่งการจัดประชุมเพื่อพิจารณาการทำรายการสำคัญที่กำหนดให้ต้องได้รับมติพิเศษของผู้ถือหน่วยทรัสต์


6.1.9 การสรรหาและแต่งตั้งกรรมการและผู้บริหารระดับสูงสุด
ให้อธิบายกระบวนการ ปัจจัย และหลักเกณฑ์ในการสรรหาและแต่งตั้งกรรมการ กรรมการอิสระ และผู้บริหารระดับสูงสุด เช่น ได้ใช้ปัจจัยใดในการพิจารณาคัดเลือก รวมทั้งเปิดเผยความเห็นของผู้จัดการกองทรัสต์ถึงความเหมาะสมของคุณสมบัติของผู้บริหารสูงสุดในการบริหารกองทรัสต์
6.1.10 การปฏิบัติตามหลักการกำกับดูแลกิจการในเรื่องอื่น ๆ (ถ้ามี)
ให้อธิบายว่าที่ผ่านมาผู้จัดการกองทรัสต์มีการปฏิบัติตามหลักการกำกับดูแลกิจการที่ดี
ในเรื่องอื่น ๆ นอกจากเรื่องที่เปิดเผยข้างต้นหรือไม่
[bookmark: _Hlk197326891]6.2 จรรยาบรรณที่เกี่ยวข้องกับการประกอบธุรกิจ (ถ้ามี)
กรณีที่ผู้จัดการกองทรัสต์มีการจัดทำจรรยาบรรณธุรกิจให้อธิบายความเชื่อมโยงของแนวปฏิบัติกับวิสัยทัศน์ วัตถุประสงค์ เป้าหมาย หรือกลยุทธ์ที่นำไปสู่การสร้างคุณค่าในองค์กร (values) พร้อมอธิบายกระบวนการที่สนับสนุนให้คณะกรรมการ ผู้บริหาร และพนักงานของผู้จัดการกองทรัสต์มีการปฏิบัติตามจรรยาบรรณธุรกิจ เพื่อสร้างให้เกิดเป็นวัฒนธรรมองค์กร
ทั้งนี้ ให้นำข้อมูลของนโยบาย แนวปฏิบัติด้านการกำกับดูแลกิจการ และจรรยาบรรณธุรกิจ
ทั้งฉบับไปเปิดเผยในเอกสารแนบ เพื่อให้ผู้ลงทุนเข้าใจและสามารถใช้เป็นแนวทางในการติดตามทิศทาง
การดำเนินธุรกิจต่อไป
[bookmark: _Hlk197327105]6.3 การเปลี่ยนแปลงและพัฒนาการที่สำคัญของนโยบาย เป้าหมาย แนวปฏิบัติ และระบบ
การกำกับดูแลกองทรัสต์ในรอบปีที่ผ่านมา
6.3.1 ให้อธิบายข้อมูลการเปลี่ยนแปลงและพัฒนาการที่สำคัญเกี่ยวกับการทบทวนนโยบาย 
แนวปฏิบัติ และระบบการกำกับดูแลกิจการ หรือกฎบัตรคณะกรรมการในรอบปีที่ผ่านมา เพื่อแสดงว่าผู้จัดการกองทรัสต์ได้มีการปรับปรุงนโยบาย แนวปฏิบัติ และระบบการกำกับดูแลกิจการอย่างต่อเนื่อง 
เพื่อเพิ่มประสิทธิภาพการกำกับดูแลและแสดงให้เห็นว่ามีการยกระดับมาตรฐานการกำกับดูแลกิจการของผู้จัดการกองทรัสต์ที่สอดคล้องกับหลักการกำกับดูแลกิจการที่ดีสำหรับบริษัทจดทะเบียน ปี 2560 
(CG Code) อย่างน้อยปีละ 1 ครั้ง รวมทั้งข้อมูลการเปลี่ยนแปลงและพัฒนาการที่สำคัญเกี่ยวกับการทบทวนนโยบาย แนวปฏิบัติ ที่เกี่ยวข้องกับความยั่งยืน คู่มือระบบการทำงานและระบบควบคุมภายใน หรือขอบเขตหน้าที่และการดำเนินการต่าง ๆ ของบุคคลซึ่งมีหน้าที่รับผิดชอบเกี่ยวข้องกับความยั่งยืนในรอบปีที่ผ่านมา 
เพื่อแสดงว่ากองทรัสต์ให้ความสำคัญและคำนึงถึงการขับเคลื่อนธุรกิจเพื่อความยั่งยืน
6.3.2 ในกรณีที่ผู้จัดการกองทรัสต์ยังมิได้นำหลักการกำกับดูแลกิจการที่ดีสำหรับบริษัทจดทะเบียน ปี 2560 (CG Code) ในเรื่องใดมาปฏิบัติ ให้บันทึกเหตุผลไว้เป็นส่วนหนึ่งของการพิจารณาและทบทวนของคณะกรรมการโดยไม่จำเป็นต้องเปิดเผยผลการทบทวนไว้ในแบบรายงานนี้  นอกจากนี้ หากเห็นว่าการปฏิบัติในข้อใดยังไม่บรรลุวัตถุประสงค์ตามที่กำหนดไว้ ควรมีแผนพัฒนาและติดตามดูแลให้มีการดำเนินการต่อไป โดยอาจจัดลำดับการพัฒนาในเรื่องสำคัญก่อนก็ได้
6.3.3 ผู้จัดการกองทรัสต์อาจเปิดเผยข้อมูลการปฏิบัติในเรื่องอื่น ๆ ตามหลักการกำกับดูแลกิจการที่ดี เพื่อรองรับการประเมินต่าง ๆ โดยผู้จัดการกองทรัสต์อาจเปิดเผยข้อมูลการปฏิบัติไว้ในข้อนี้ หรือภายใต้หัวข้ออื่นตามความเหมาะสม
7.  โครงสร้างการกำกับดูแลกองทรัสต์ และข้อมูลสำคัญเกี่ยวกับผู้จัดการกองทรัสต์
7.1 ผู้จัดการกองทรัสต์ 
7.1.1 ข้อมูลเกี่ยวกับผู้จัดการกองทรัสต์
ให้แสดงข้อมูลเกี่ยวกับผู้จัดการกองทรัสต์อย่างน้อยดังต่อไปนี้   
(1) ชื่อ ที่อยู่ หมายเลขโทรศัพท์ โทรสาร (ถ้ามี) และเว็บไซต์ (ถ้ามี) 
(2) โครงสร้างการถือหุ้น ให้ระบุรายชื่อกลุ่มผู้ถือหุ้นดังต่อไปนี้ พร้อมทั้งจำนวนหุ้น
ที่ถือและสัดส่วนการถือหุ้นล่าสุด  ทั้งนี้ ให้นับผู้ถือหุ้นที่เกี่ยวข้องกันตามมาตรา 258 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และผู้ถือหุ้นที่อยู่ภายใต้ผู้มีอำนาจควบคุมเดียวกันเป็นกลุ่มเดียวกัน 
(ก) กลุ่มผู้ถือหุ้นที่ถือหุ้นสูงสุด 10 รายแรก 
(ข) กลุ่มผู้ถือหุ้นรายใหญ่ที่โดยพฤติการณ์มีอิทธิพลต่อการกำหนดนโยบายการจัดการหรือการดำเนินงานของบริษัทอย่างมีนัยสำคัญ เช่น มีการส่งบุคลากรเข้าเป็นกรรมการที่มีอำนาจจัดการ
			ในกรณีที่รายชื่อกลุ่มผู้ถือหุ้นที่ปรากฏข้างต้นยังไม่แสดงถึงบุคคลที่เป็นผู้ถือหุ้นที่แท้จริง เช่น รายชื่อผู้ถือหุ้นที่แสดงไว้เป็น holding company หรือ nominee account ให้ระบุชื่อบุคคลหรือกลุ่มบุคคลหลักที่เป็นผู้ถือหุ้นที่แท้จริง รวมทั้งธุรกิจหลักของบุคคลดังกล่าวด้วย เว้นแต่จะมีเหตุอันสมควรที่ทำให้ไม่อาจทราบผู้ถือหุ้นที่แท้จริงได้  
(3) หน้าที่และความรับผิดชอบของผู้จัดการกองทรัสต์
(4) การบริหารจัดการ ให้อธิบายถึงหน้าที่และความรับผิดชอบของหน่วยงานที่รับผิดชอบงานด้านต่าง ๆ ที่เกี่ยวข้องกับการจัดการกองทรัสต์ การควบคุมภายในและการบริหารความเสี่ยง รวมทั้งความพร้อมของบุคลากรในหน่วยงานดังกล่าว เช่น จำนวนบุคลากร ประสบการณ์ของบุคลากร เป็นต้น
(5) วิธีการและเงื่อนไขในการเปลี่ยนตัวผู้จัดการกองทรัสต์  
(6) ในกรณีที่ทำหน้าที่บริหารจัดการกองทรัสต์อื่น ให้ระบุว่ามีกี่กองทรัสต์ และแต่ละกองทรัสต์ลงทุนในอสังหาริมทรัพย์ใด (พอสังเขป)  
7.1.2 โครงสร้างการกำกับดูแลกิจการและการกำกับดูแลด้านความยั่งยืน
ให้อธิบายโครงสร้างการกำกับดูแลกิจการ
(1) ให้แสดงแผนภาพโครงสร้างการบริหารจัดการของผู้จัดการกองทรัสต์ตั้งแต่คณะกรรมการ คณะกรรมการชุดย่อย หรือบุคคลใด ๆ ฝ่ายจัดการ ไปจนถึงฝ่ายงานต่าง ๆ รวมถึงหน่วยงานที่เป็นกลไกในการกำกับดูแลกิจการ เช่น หน่วยงานตรวจสอบภายใน หน่วยงานกำกับดูแลองค์กร หน่วยงานบริหารความเสี่ยง เพื่อสะท้อนให้เห็นถึงลำดับขั้น สายการบังคับบัญชา การสนับสนุน การตรวจสอบความเป็นอิสระ และการแบ่งแยกหน้าที่ระหว่างคณะกรรมการและฝ่ายจัดการ  ทั้งนี้ โครงสร้างในการกำกับดูแลกิจการ ต้องครอบคลุมถึงขอบเขตการกำกับดูแลที่เกี่ยวข้องกับความยั่งยืน ซึ่งรวมถึงด้านสภาพภูมิอากาศ ด้านสังคม และการกำกับดูแลกิจการด้วย[footnoteRef:16]  [16:  กรณีการกำกับดูแลด้านความยั่งยืนให้ครอบคลุมบุคคลที่มีหน้าที่รับผิดชอบที่เกี่ยวข้องกับความยั่งยืน] 

(2) นโยบายเกี่ยวกับการกำกับดูแลกองทรัสต์ ขอบเขตอำนาจหน้าที่ของกรรมการแต่ละชุด (ถ้ามี) รายชื่อกรรมการ และผู้บริหาร วุฒิการศึกษา ประสบการณ์ที่เกี่ยวข้องกับการลงทุนหรือการบริหารจัดการอสังหาริมทรัพย์ หากกรรมการรายใดเป็นกรรมการอิสระให้ระบุให้ชัดเจน รวมทั้งให้ระบุหลักเกณฑ์ในการคัดเลือกกรรมการ กรรมการอิสระ และผู้บริหารระดับสูงสุด ได้แก่ คุณสมบัติ และกระบวนการสรรหา
7.1.3 ข้อมูลเกี่ยวกับคณะกรรมการ
ให้อธิบายองค์ประกอบและข้อมูลพื้นฐานของคณะกรรมการที่สะท้อนถึงคุณสมบัติ ความสามารถ ความเป็นอิสระ และความหลากหลายด้านทักษะความชำนาญ เพศ และอายุของคณะกรรมการ เพื่อให้ผู้ลงทุนสามารถนำข้อมูลไปวิเคราะห์ถึงองค์ประกอบ บทบาทหน้าที่ความรับผิดชอบ และความเหมาะสมของคณะกรรมการที่สอดคล้องกับเป้าหมายที่จะบริหารจัดการกองทรัสต์เพื่อประโยชน์ของผู้ถือหน่วยทรัสต์โดยรวม ทั้งในมิติความโปร่งใส การตรวจสอบและถ่วงดุล ประสิทธิภาพของการกำกับดูแลกิจการ โดยให้อธิบายข้อมูลดังนี้
(1) องค์ประกอบของคณะกรรมการบริษัท พร้อมแสดงจำนวนกรรมการทั้งหมด สัดส่วนของกรรมการอิสระต่อกรรมการทั้งหมด และสัดส่วนของกรรมการที่ไม่ใช่ผู้บริหารต่อกรรมการทั้งหมด 
(2) ข้อมูลคณะกรรมการและผู้มีอำนาจควบคุมบริษัทรายบุคคล โดยให้ระบุชื่อประธานกรรมการ รายชื่อของกรรมการ และผู้มีอำนาจควบคุมบริษัท (ถ้ามี)  ทั้งนี้ หากกรรมการรายใดเป็นกรรมการอิสระ กรรมการตรวจสอบ (ถ้ามี โดยในกรณีที่ไม่มีให้ระบุว่าไม่มี) หรือกรรมการในชุดอื่นใดของบริษัท ให้ระบุให้ชัดเจน  ทั้งนี้ เพื่อให้สอดคล้องกับหลักการกำกับดูแลกิจการที่ดีสำหรับบริษัทจดทะเบียน ปี 2560 
(CG Code) ที่คณะกรรมการควรเลือกบุคคลที่เหมาะสมเป็นประธานกรรมการ และดูแลให้มั่นใจว่า องค์ประกอบและการดำเนินงานของคณะกรรมการเอื้อต่อการใช้ดุลพินิจในการตัดสินใจอย่างมีอิสระ 
โดยอาจพิจารณาประธานกรรมการและกรรมการผู้จัดการใหญ่มีหน้าที่ความรับผิดชอบต่างกัน คณะกรรมการควรกำหนดอำนาจ หน้าที่ของประธานกรรมการและกรรมการผู้จัดการใหญ่ให้ชัดเจน และเพื่อไม่ให้คนใดคนหนึ่งมีอำนาจโดยไม่จำกัด ควรแยกบุคคลที่ดำรงตำแหน่งประธานกรรมการออกจากบุคคลที่ดำรงตำแหน่งกรรมการผู้จัดการใหญ่ หรือกรณีที่ไม่ได้แยกจากกันอย่างชัดเจน เช่น ในกรณีที่ประธานกรรมการและผู้จัดการเป็นบุคคลเดียวกัน หรือประธานกรรมการไม่เป็นกรรมการอิสระ หรือประธานกรรมการและผู้จัดการเป็นบุคคลในครอบครัวเดียวกัน หรือประธานกรรมการเป็นสมาชิกในคณะกรรมการบริหารหรือคณะทำงาน หรือได้รับมอบหมายให้มีหน้าที่ความรับผิดชอบด้านการบริหารคณะกรรมการ ให้อธิบายมาตรการถ่วงดุลอำนาจระหว่างคณะกรรมการและฝ่ายบริหาร เช่น (1) การเพิ่มสัดส่วนกรรมการอิสระมากกว่ากึ่งหนึ่ง หรือ (2) การแต่งตั้งกรรมการอิสระคนหนึ่งร่วมพิจารณากำหนดวาระการประชุมคณะกรรมการ หรือมาตรการอื่น ๆ ที่มี  
(3) ข้อมูลเกี่ยวกับบทบาทหน้าที่ของคณะกรรมการ เพื่อให้สามารถควบคุม ดูแล และติดตามการดำเนินงานอย่างโปร่งใสและมีประสิทธิภาพ อีกทั้งระบุบทบาทหน้าที่ของประธานกรรมการและผู้จัดการหรือผู้ดำรงตำแหน่งเทียบเท่าที่เรียกชื่ออย่างอื่น
ในกรณีที่บริษัทได้กำหนดบทบาทหน้าที่ของคณะกรรมการไว้ในคู่มือระบบการทำงาน และระบบควบคุมภายในของผู้จัดการกองทรัสต์ ให้สรุปรายละเอียดสำคัญของคู่มือระบบงาน และให้นำข้อมูล
ทั้งฉบับไปเปิดเผยในเอกสารแนบ
7.1.4 ข้อมูลเกี่ยวกับคณะกรรมการชุดย่อย (ถ้ามี)
			ให้อธิบายข้อมูลองค์ประกอบเกี่ยวกับคณะกรรมการชุดย่อยคณะต่าง ๆ โดยแสดงถึงขอบเขตอำนาจ หน้าที่ บทบาทความรับผิดชอบ ความเป็นอิสระ และการมอบหมายงานจากคณะกรรมการเพื่อกำกับดูแล กลั่นกรองข้อมูล และให้ความเห็นเสนอแก่คณะกรรมการ โดยให้มีรายละเอียดการเปิดเผยข้อมูลดังต่อไปนี้
			(1) ให้แสดงข้อมูลโครงสร้างกรรมการของผู้จัดการกองทรัสต์ว่า ประกอบด้วยคณะกรรมการชุดย่อยทั้งหมดกี่ชุด (ที่เกี่ยวข้องกับการจัดการกองทรัสต์) เช่น คณะกรรมการบริษัท คณะกรรมการบริหาร คณะกรรมการตรวจสอบ คณะกรรมการลงทุน คณะกรรมการบริหารความเสี่ยง คณะกรรมการกำหนดค่าตอบแทนกรรมการและผู้บริหาร และคณะกรรมการบรรษัทภิบาลและความยั่งยืน เป็นต้น พร้อมทั้งสรุปสาระสำคัญขอบเขต อำนาจ หน้าที่และบทบาทความรับผิดชอบของคณะกรรมการชุดย่อยแต่ละชุด  ทั้งนี้ 
ให้นำข้อมูลเกี่ยวกับขอบเขต อำนาจ หน้าที่และบทบาทความรับผิดชอบของคณะกรรมการชุดย่อยทั้งฉบับไปเปิดเผยในเอกสารแนบ
(2) ให้ระบุรายชื่อของคณะกรรมการชุดย่อยแต่ละชุด โดยระบุรายชื่อประธานคณะกรรมการ
ชุดย่อย รายชื่อกรรมการชุดย่อยแต่ละชุด และระบุกรณีที่กรรมการรายดังกล่าวเป็นกรรมการอิสระด้วย 
7.1.5 ข้อมูลเกี่ยวกับคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบ
ที่เกี่ยวข้องกับความยั่งยืน
(1) ให้เปิดเผยข้อมูลเกี่ยวกับคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน ซึ่งสะท้อนถึงคุณสมบัติ ความสามารถ และขอบเขตหน้าที่
ความรับผิดชอบ เพื่อให้ผู้ลงทุนสามารถนำข้อมูลไปวิเคราะห์ถึงองค์ประกอบ บทบาทหน้าที่ความรับผิดชอบ และการกำหนดค่าตอบแทนเพื่อกระตุ้นแรงจูงใจ โดยต้องสอดคล้องกับตัวชี้วัดและเป้าหมายที่เกี่ยวข้องด้วย
(2) นโยบายและแนวปฏิบัติที่เกี่ยวกับคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน โดยรายละเอียดการเปิดเผยครอบคลุมถึงเนื้อหาเกี่ยวกับ
การสรรหาและกำหนดค่าตอบแทน[footnoteRef:17] การพัฒนา และการประเมินผลการปฏิบัติหน้าที่ รวมถึงการกำกับดูแลกลุ่มกิจการตามมาตรฐานการรายงานทางการเงินด้านการบัญชี สำหรับส่วนที่เกี่ยวข้องกับความยั่งยืน [17:  ให้อธิบายนโยบายและวิธีการกำหนดค่าตอบแทน รวมทั้งโครงสร้างค่าตอบแทนแต่ละประเภทของกรรมการ ผู้บริหารย่อย หรือบุคคลที่มีหน้าที่รับผิดชอบเกี่ยวข้องกับความยั่งยืน เช่น ค่าตอบแทนคงที่ หรือค่าตอบแทนผันแปรตามปัจจัยต่าง ๆ เป็นต้น รวมทั้งความเห็นคณะกรรมการบริษัท หรือคณะอนุกรรมการค่าตอบแทน (ถ้ามี) ว่าโครงสร้างดังกล่าว เหมาะสมกับความรับผิดชอบและสามารถจูงใจให้นำพาองค์กรให้ดำเนินงานตามตัวชี้วัดและเป้าหมายทั้งระยะสั้น ระยะกลาง และระยะยาว และสามารถเปรียบเทียบได้กับระดับที่ปฏิบัติอยู่ในอุตสาหกรรมหรือไม่ อย่างไร] 

7.1.6 ข้อมูลเกี่ยวกับผู้บริหาร
		ให้อธิบายข้อมูลพื้นฐานของผู้บริหาร เพื่อสะท้อนให้เห็นถึงความสามารถ ประสบการณ์ และทักษะที่เป็นประโยชน์ต่อการบริหารจัดการกองทรัสต์ และความสอดคล้องของการจ่ายค่าตอบแทน โดยให้
มีรายละเอียดการเปิดเผยข้อมูลดังต่อไปนี้
		(1) ให้ระบุรายชื่อและตำแหน่งของผู้บริหาร ประกอบด้วยรายชื่อผู้บริหารสูงสุดและผู้บริหาร 4 รายแรกนับจากผู้บริหารสูงสุด  ทั้งนี้ หากในระหว่างปีหรือภายหลังวันสิ้นงวดปีบัญชีมีการเพิ่มเติมหรือเปลี่ยนแปลงผู้บริหาร ควรดำเนินการเปิดเผยข้อมูลที่เพิ่มเติม หรือเปลี่ยนแปลงดังกล่าวเพื่อแสดงให้
ผู้ลงทุนเห็นว่าผู้จัดการกองทรัสต์มีการกำหนดบุคลากรตามตำแหน่งสำคัญได้อย่างเหมาะสมและครบถ้วนตามผังองค์กรและครบถ้วนตามหลักเกณฑ์ที่กำหนด สำหรับรายละเอียดข้อมูลความรู้ความชำนาญ ทักษะ ประสบการณ์ของผู้บริหารสามารถนำไปเปิดเผยในเอกสารแนบได้
		(2) ให้อธิบายนโยบายการจ่ายค่าตอบแทนกรรมการบริหารและผู้บริหารของผู้จัดการกองทรัสต์ ซึ่งรวมถึงคณะกรรมการ คณะกรรมการชุดย่อย คณะกรรมการหรือบุคคลที่มีหน้าที่รับผิดชอบ
ที่เกี่ยวข้องกับความยั่งยืน เช่น การกำหนดค่าตอบแทนตามผลการปฏิบัติหน้าที่ เป็นต้น พร้อมระบุความเห็นของคณะกรรมการบริษัท หรือคณะกรรมการค่าตอบแทนเกี่ยวกับความสมเหตุสมผลและความเหมาะสมของการจ่ายค่าตอบแทนผู้บริหาร 
7.1.7 ข้อมูลเกี่ยวกับพนักงาน
			ให้ระบุจำนวนพนักงานทั้งหมดและจำนวนพนักงานตามแต่ละสายงานหลักของผู้จัดการกองทรัสต์ เพื่อแสดงให้เห็นถึงความเหมาะสมของจำนวนบุคลากรทั้งหมดที่ใช้ในการบริหารจัดการกองทรัสต์การดำเนินธุรกิจอย่างต่อเนื่อง (business continuity) กรณีที่ผู้จัดการกองทรัสต์มีการเปลี่ยนแปลงจำนวนบุคลากรอย่างมีนัยสำคัญ รวมถึงข้อมูลอื่น ๆ ในระยะ 3 ปีที่ผ่านมา เช่น การเปลี่ยนแปลงจำนวน
การเปลี่ยนแปลงพนักงานที่มีประสบการณ์ด้านการบริหารจัดการอสังหาริมทรัพย์ ให้อธิบายเหตุผลในเรื่องดังกล่าว  นอกจากนี้ ให้แสดงผลตอบแทนรวมของบุคลากรและอธิบายลักษณะของผลตอบแทน เช่น เงินเดือน โบนัส และเงินสมทบกองทุนสำรองเลี้ยงชีพ เป็นต้น เพื่อสะท้อนให้เห็นถึงการจ่ายค่าตอบแทนอย่างเป็นธรรม โปร่งใส และจูงใจให้ทำหน้าที่ในการบริหารจัดการกองทรัสต์ให้เกิดประโยชน์สูงสุดแก่ผู้ถือหน่วยทรัสต์โดยรวม  ทั้งนี้ ในกรณีที่ผู้จัดการกองทรัสต์ไม่ได้จัดให้มีกองทุนสำรองเลี้ยงชีพ ให้ระบุว่าไม่มี
7.1.8 ค่าตอบแทนผู้จัดการกองทรัสต์
ให้อธิบายว่ากองทรัสต์มีการจ่ายค่าตอบแทนให้แก่ผู้จัดการกองทรัสต์ในลักษณะใดบ้าง อัตราใด ฐานและระยะเวลาในการคำนวณค่าตอบแทนดังกล่าว โดยให้ระบุจำนวนสูงสุดที่ระบุไว้ในสัญญาก่อตั้ง
ทรัสต์ควบคู่ไปกับจำนวนที่มีการเรียกเก็บจริง รวมทั้งให้อธิบายว่าโครงสร้างค่าตอบแทนดังกล่าวจูงใจ
ให้ผู้จัดการกองทรัสต์ลงทุนและบริหารจัดการอสังหาริมทรัพย์เพื่อให้เกิดรายได้ประจำและสร้างผลตอบแทนให้แก่ผู้ถือหน่วยทรัสต์อย่างไร


[bookmark: _Hlk197327589]7.2 ผู้บริหารอสังหาริมทรัพย์ (ถ้ามี) 
ให้ระบุข้อมูลอย่างน้อยดังต่อไปนี้
(1) ชื่อ ที่อยู่ หมายเลขโทรศัพท์ โทรสาร และเว็บไซต์ (ถ้ามี)
(2) โครงสร้างผู้ถือหุ้น
(3) หน้าที่และความรับผิดชอบของผู้บริหารอสังหาริมทรัพย์
(4) ค่าธรรมเนียมที่ได้รับจากการทำหน้าที่ผู้บริหารอสังหาริมทรัพย์
[bookmark: _Hlk197327629]7.3 ทรัสตี
ให้แสดงข้อมูลอย่างน้อยดังต่อไปนี้
(1) ชื่อ สถานที่ตั้งสำนักงานใหญ่ ประเภทธุรกิจ หมายเลขโทรศัพท์ โทรสาร และเว็บไซต์ (ถ้ามี)
(2) โครงสร้างการถือหุ้น
(3) หน้าที่และความรับผิดชอบของทรัสตี
(4) ค่าธรรมเนียมที่ได้รับจากการทำหน้าที่ทรัสตี
7.4 ข้อมูลสำคัญอื่น ๆ
7.4.1 ให้ระบุรายชื่อผู้ที่ได้รับมอบหมายให้รับผิดชอบโดยตรงในการควบคุมดูแลการทำบัญชี และหัวหน้างานกำกับดูแลการปฏิบัติงาน (compliance) พร้อมทั้งแนบข้อมูลของบุคคลดังกล่าวที่ได้รับมอบหมายในเอกสารแนบด้วย
7.4.2 ให้ระบุ ชื่อ ที่อยู่ และหมายเลขโทรศัพท์ของบุคคลดังต่อไปนี้ (1) ผู้สอบบัญชี (2) นายทะเบียนหน่วยทรัสต์ (3) ผู้ประเมินมูลค่าทรัพย์สิน และ (4) ที่ปรึกษาที่เกี่ยวข้องกับกองทรัสต์ (ถ้ามี)
7.4.3 ค่าตอบแทนของผู้สอบบัญชี
ให้แสดงค่าตอบแทนที่ผู้สอบบัญชี สำนักงานสอบบัญชีที่ผู้สอบบัญชีสังกัด และบุคคล หรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด ได้รับจากกองทรัสต์ โดยให้ระบุแยกเป็น ค่าตอบแทนจากการสอบบัญชี (audit fee) และ ค่าบริการอื่น (non-audit fee) รวมทั้งเปิดเผยข้อมูลประเภทและขอบเขตงานบริการอื่นที่นอกเหนือจากงานสอบบัญชี (non-audit service) ด้วย
การเปิดเผยค่าบริการอื่นที่นอกเหนือจากงานสอบบัญชี ให้แสดงข้อมูลของค่าบริการอื่นที่ได้จ่ายไปแล้วในรอบปีบัญชีที่ผ่านมา และค่าบริการอื่นที่จะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา และประเภทของการให้บริการอื่นที่นอกเหนือจากงานสอบบัญชี
หมายเหตุ 
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดให้รวมถึง
(ก)  คู่สมรสและบุตรที่ยังต้องพึ่งพิงหรืออยู่ในอุปการะของผู้สอบบัญชี
(ข)  กิจการที่มีอำนาจควบคุมสำนักงานสอบบัญชี  กิจการที่ถูกควบคุม โดยสำนักงานสอบบัญชี และกิจการที่อยู่ภายใต้การควบคุมเดียวกันกับสำนักงานสอบบัญชี ไม่ว่าจะเป็นโดยทางตรงหรือทางอ้อม
(ค)  กิจการที่อยู่ภายใต้อิทธิพลอย่างเป็นสาระสำคัญของสำนักงานสอบบัญชี
(ง)  หุ้นส่วนหรือเทียบเท่าของสำนักงานสอบบัญชี
(จ)  คู่สมรสและบุตรที่ยังต้องพึ่งพิงหรืออยู่ในอุปการะของบุคคลตาม (ง)
(ฉ)  กิจการที่ผู้สอบบัญชี บุคคลตาม (ก) (ง) หรือ (จ) มีอำนาจควบคุมหรือมีอิทธิพลอย่างเป็นสาระสำคัญ ไม่ว่าจะเป็นโดยทางตรงหรือทางอ้อม เพื่อประโยชน์ในการพิจารณาลักษณะของการควบคุมหรือการมีอิทธิพลอย่างเป็นสาระสำคัญที่จะเข้าข่ายเป็นบุคคลหรือกิจการที่เกี่ยวข้องกับผู้สอบบัญชีและ
สำนักงานสอบบัญชีข้างต้นให้นำนิยามตามมาตรฐานการบัญชีว่าด้วยเรื่องการเปิดเผยข้อมูลเกี่ยวกับบุคคลหรือกิจการที่เกี่ยวข้องกันมาใช้บังคับ
8.  รายงานผลการดำเนินงานสำคัญด้านการกำกับดูแลกองทรัสต์[footnoteRef:18] [18:  ในที่นี้ หมายความรวมถึงผลการดำเนินงานสำคัญด้านการกำกับดูแลกองทรัสต์ใด ๆ ที่ดำเนินการโดยบุคคล ซึ่งรวมถึงแต่ไม่จำกัดเพียงคณะกรรมการบริษัท หรือบุคคลใด ๆ ที่ได้รับมอบหมายจากคณะกรรมการบริษัท หรือมีหน้าที่รับผิดชอบเกี่ยวข้อง] 

[bookmark: _Hlk197327754]	8.1 สรุปผลการปฏิบัติหน้าที่ของคณะกรรมการในรอบปีที่ผ่านมา
		ให้อธิบายสรุปผลการปฏิบัติหน้าที่ว่าคณะกรรมการบริษัทมีบทบาทสำคัญอย่างไรต่อการกำหนดนโยบายและกลยุทธ์ของกองทรัสต์ที่อาจนำไปสู่การเพิ่มขีดความสามารถในการแข่งขันและการหารายได้ของกองทรัสต์ การสร้างวัฒนธรรมและค่านิยมองค์กรรวมถึงการเพิ่มประสิทธิภาพ การกำกับดูแลความเพียงพอของระบบควบคุมภายใน การบริหารความเสี่ยง หรือการให้ความเห็นอื่น ๆ ที่เป็นประโยชน์ต่อการพัฒนาความสามารถในการบริหารจัดการกองทรัสต์
8.1.1 การสรรหา พัฒนา และประเมินผลการปฏิบัติหน้าที่ของคณะกรรมการ
อธิบายผลการดำเนินงานเกี่ยวกับการสรรหา การพัฒนา การประเมินผลของกรรมการและคณะกรรมการชุดย่อย (ถ้ามี) ในรอบปีที่ผ่านมา เพื่อแสดงให้เห็นถึงการดำเนินงานที่โปร่งใสสอดคล้องกับหน้าที่ความรับผิดชอบ ในกรณีการสรรหาและแต่งตั้งกรรมการและผู้บริหารระดับสูงสุด ให้อธิบายรายละเอียดดังต่อไปนี้เพิ่มเติม
(1) ให้ระบุหลักเกณฑ์ในการคัดเลือกกรรมการอิสระ ได้แก่ คุณสมบัติ[footnoteRef:19] และกระบวนการสรรหา [19:  กรรมการอิสระของผู้จัดการกองทรัสต์ต้องเป็นไปตามหลักเกณฑ์ที่กำหนดในประกาศคณะกรรมการกำกับตลาดทุนว่าด้วยการขออนุญาตและ
การอนุญาตให้เสนอขายหุ้นที่ออกใหม่ โดยอนุโลม   ] 

(2) ให้ระบุว่าวิธีการคัดเลือกบุคคลที่จะแต่งตั้งเป็นกรรมการและผู้บริหารระดับสูงสุด จำนวนกรรมการที่มาจากผู้ถือหุ้นรายใหญ่แต่ละกลุ่ม (ถ้ามี)  
8.1.2 การเข้าร่วมประชุมและการจ่ายค่าตอบแทนคณะกรรมการรายบุคคล
ให้ระบุจำนวนครั้งของการประชุมคณะกรรมการและจำนวนครั้งที่กรรมการแต่ละรายเข้าประชุมคณะกรรมการบริษัทในปีที่ผ่านมา รวมถึงการเข้าร่วมประชุมผู้ถือหน่วยทรัสต์ (ถ้ามี) เพื่อให้ทราบว่าคณะกรรมการมีการติดตามและกำกับดูแลการดำเนินงานอย่างทั่วถึง ครอบคลุมหน่วยงานต่าง ๆ ภายในองค์กรและมีความรับผิดชอบต่อผู้ถือหน่วยทรัสต์อย่างเหมาะสม
8.1.3 การติดตามให้มีการปฏิบัติตามนโยบายและแนวปฏิบัติในการกำกับดูแลกิจการ
			ให้แสดงผลการติดตามให้มีการปฏิบัติตามนโยบายและแนวปฏิบัติในการกำกับดูแลกิจการที่ได้กำหนดไว้ อย่างน้อยใน 4 ประเด็น ดังนี้
			(1) การป้องกันความขัดแย้งทางผลประโยชน์ 
			ให้สรุปผลการติดตามการปฏิบัติตามนโยบายการป้องกันความขัดแย้งทางผลประโยชน์ และในกรณีที่ได้ดำเนินการปรับปรุงแนวทางใดในเรื่องดังกล่าว ก็ให้เปิดเผยข้อมูลการดำเนินการปรับปรุงด้วย
(2) การใช้ข้อมูลภายในเพื่อแสวงหาผลประโยชน์
ให้อธิบายว่า ผู้จัดการกองทรัสต์มีนโยบายและวิธีการดูแลกรรมการ ผู้บริหาร หรือผู้เกี่ยวข้องอื่นที่มีโอกาสใช้ข้อมูลภายใน เช่น ผู้บริหารอสังหาริมทรัพย์ไม่ให้มีการนำข้อมูลภายในของกองทรัสต์ไปใช้เพื่อประโยชน์ส่วนตนและบุคคลใด ๆ หรือไม่ อย่างไร รวมทั้งเพื่อการซื้อขายหน่วยทรัสต์หรือหลักทรัพย์ที่กองทรัสต์เป็นผู้ออก โดยพึงพิจารณาข้อมูลภายในที่มีผลกระทบต่อราคาซื้อขายหน่วยทรัสต์หรือหลักทรัพย์ที่เกี่ยวข้อง เช่น (1) ในช่วง 1 เดือนก่อนที่งบการเงินเผยแพร่ต่อสาธารณะ (2) ก่อนการพิจารณาได้มาหรือจำหน่ายไปซึ่งอสังหาริมทรัพย์ (3) ก่อนการจ่ายประโยชน์ตอบแทนแก่ผู้ถือหน่วยทรัสต์ เป็นต้น  ทั้งนี้ ควรระบุมาตรการดังกล่าวให้ชัดเจนด้วย เช่น มีนโยบายกำหนดให้กรรมการและผู้บริหารรายงานการซื้อหลักทรัพย์และหน่วยทรัสต์ และมาตรการลงโทษหากผู้จัดการกองทรัสต์พบว่า มีการนำข้อมูลภายในไปใช้เพื่อประโยชน์ส่วนตน เป็นต้น เพื่อให้ผู้ลงทุนเห็นภาพว่าผู้จัดการกองทรัสต์มีมาตรการป้องกันการที่กรรมการและผู้บริหารใช้ประโยชน์จากข้อมูลภายในอย่างไร เป็นต้น
(3) การต่อต้านทุจริตคอร์รัปชัน
 ให้เปิดเผยการดำเนินการเพื่อป้องกันมิให้การดำเนินธุรกิจของกองทรัสต์และกลุ่มกองทรัสต์ (ถ้ามี) ส่วนเกี่ยวข้องกับการทุจริตคอร์รัปชัน โดยควรเปิดเผยข้อมูลในเรื่องดังต่อไปนี้
 (ก) นโยบาย ให้เปิดเผยนโยบายการดำเนินธุรกิจของกองทรัสต์ที่จะไม่มีส่วนเกี่ยวข้องกับการทุจริตคอร์รัปชัน ไม่ว่าด้วยการเรียก รับ และจ่ายสินบน โดยอาจจะระบุขอบเขตการดำเนินการด้วยก็ได้ หรืออาจอ้างอิงการเปิดเผยข้อมูลนโยบายเรื่องนี้ในหัวข้อ 6.1.1 ก็ได้
ในกรณีที่กองทรัสต์มีการประกาศเจตนารมณ์ที่จะเข้าร่วมกับองค์กรใด เช่น โครงการแนวร่วมปฏิบัติของภาคเอกชนไทยในการต่อต้านการทุจริต (Thai Private Sector Collective Action Against Corruption:“CAC”)[footnoteRef:20] อาจระบุไว้ด้วยก็ได้ [20:  โครงการ CAC เป็นการแสดงความร่วมมือของภาคเอกชนในการร่วมกันดำเนินงานตามกรอบและขั้นตอนสากลว่าด้วยการต่อต้านการทุจริต เพื่อสร้างมาตรฐานการประกอบธุรกิจที่ใสสะอาด โดยกองทรัสต์ที่เข้าเป็นแนวร่วมปฏิบัติจะต้องลงนามในคำประกาศเจตนารมณ์ และยื่นต่อสมาคมส่งเสริมสถาบันกรรมการบริษัทไทย (IOD) ในฐานะเลขานุการคณะกรรมการโครงการ  ทั้งนี้ สามารถดาวน์โหลดข้อมูลและเอกสารได้ที่ www.thai-cac.com] 

 (ข) การดำเนินการ ให้ระบุการดำเนินการของกองทรัสต์เพื่อให้เป็นไปตามนโยบายการต่อต้านทุจริตคอร์รัปชัน (กรณีมีนโยบาย) หรือการป้องกันการมีส่วนเกี่ยวข้องกับการทุจริตคอร์รัปชัน (กรณียังไม่มีนโยบาย) ในเรื่องต่อไปนี้
- การประเมินความเสี่ยงของธุรกิจ เพื่อระบุการดำเนินงานของกองทรัสต์หรือกลุ่มกองทรัสต์ ที่มีความเสี่ยงว่าอาจมีส่วนเกี่ยวข้องกับการทุจริตคอร์รัปชัน
- การกำหนดแนวปฏิบัติเพื่อควบคุม ป้องกัน และติดตามความเสี่ยงจากการทุจริตคอร์รัปชัน
- การสื่อสารและฝึกอบรมแก่บุคลากรของผู้จัดการกองทรัสต์ หรือผู้บริหารอสังหาริมทรัพย์ (ถ้ามี) เพื่อให้ความรู้เกี่ยวกับนโยบายและแนวปฏิบัติในการต่อต้านทุจริตคอร์รัปชัน
- แนวทางในการติดตามประเมินผลการปฏิบัติตามนโยบายการต่อต้านทุจริต
คอร์รัปชัน
- การให้คณะกรรมการตรวจสอบหรือผู้สอบบัญชีที่สำนักงาน ก.ล.ต. ให้ความเห็นชอบ
สอบทานความครบถ้วนเพียงพอของกระบวนการทั้งหมด
ทั้งนี้ กองทรัสต์อาจเปิดเผยข้อมูลข้างต้นด้วยการอ้างอิงไปยังข้อมูลหรือเอกสารที่เปิดเผยในเว็บไซต์ของกองทรัสต์หรือผู้จัดการกองทรัสต์ก็ได้ และหากกองทรัสต์เข้าร่วมโครงการต่อต้านทุจริตคอร์รัปชันที่กำหนดให้กองทรัสต์ต้องมีกระบวนการในทำนองเดียวกันนี้ เช่น โครงการ CAC กองทรัสต์สามารถเปิดเผยการดำเนินการหรือความคืบหน้าด้วยการอ้างอิงการดำเนินการตามโครงการนั้น ๆ ได้
(4) การแจ้งเบาะแส (whistleblowing)
 สรุปผลการแจ้งเบาะแสและการจัดการข้อร้องเรียน ในกรณีที่เกิดการทุจริตหรือ
การละเมิดนโยบายและแนวปฏิบัติการกำกับดูแลกิจการ ให้อธิบายจำนวนกรณี รายละเอียดของการละเมิด พร้อมทั้งความคืบหน้าในการดำเนินการเพื่อแก้ไข ในกรณีที่ไม่มีการละเมิด ให้ระบุว่า “ไม่มี”
8.2 สรุปผลการปฏิบัติหน้าที่ของคณะกรรมการชุดย่อย (ถ้ามี)
ครอบคลุมการปฏิบัติหน้าที่ของคณะกรรมการชุดย่อยของกองทรัสต์ เช่น คณะกรรมการตรวจสอบ คณะกรรมการบริหารความเสี่ยง คณะกรรมการสรรหา คณะกรรมการกำหนดค่าตอบแทน คณะกรรมการบรรษัทภิบาลและความยั่งยืน และคณะกรรมการชุดย่อยอื่น ๆ (ถ้ามี)
8.2.1 ให้แสดงจำนวนครั้งการประชุมและการเข้าประชุมของกรรมการชุดย่อย
8.2.2 ให้อธิบายผลการปฏิบัติหน้าที่ของคณะกรรมการชุดย่อยดังกล่าว ตามขอบเขตหน้าที่
ที่ได้รับมอบหมายจากคณะกรรมการบริษัท
8.3 สรุปผลการปฏิบัติหน้าที่ของคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบ
ที่เกี่ยวข้องกับความยั่งยืน
ให้อธิบายสรุปผลการปฏิบัติหน้าที่ของคณะกรรมการ คณะกรรมการชุดย่อย หรือบุคคลที่มีหน้าที่รับผิดชอบที่เกี่ยวข้องกับความยั่งยืน
[bookmark: _Hlk197328135]8.4 ความเห็นของทรัสตีเกี่ยวกับการกำกับดูแลกองทรัสต์
ให้ระบุความเห็นของทรัสตีเกี่ยวกับการกำกับดูแลกองทรัสต์ในรอบปีบัญชีที่ผ่านมา






9.  การควบคุมภายในและรายการระหว่างกัน
[bookmark: _Hlk197328299]9.1 การควบคุมภายในและการบริหารจัดการความเสี่ยง
ให้อธิบายโดยสังเขปว่า มีระบบการควบคุมภายในในส่วนที่เกี่ยวข้องกับการบริหารจัดการกองทรัสต์ที่รัดกุมเพียงพอหรือไม่ อย่างไร และหากปรากฏว่ามีประเด็นข้อบกพร่องของระบบการควบคุมภายใน ให้ระบุเรื่องดังกล่าวด้วย และอธิบายด้วยว่าผู้จัดการกองทรัสต์มีแก้ไขข้อบกพร่องดังกล่าวหรือไม่ อย่างไร
ให้สรุปความเห็นของผู้จัดการกองทรัสต์ และทรัสตีเกี่ยวกับระบบการควบคุมภายในของผู้จัดการกองทรัสต์ในเรื่องดังต่อไปนี้  ทั้งนี้ ให้ผู้จัดการกองทรัสต์ใช้แบบประเมินความเพียงพอของระบบ
การควบคุมภายใน ซึ่งรวมถึงการบริหารจัดการความเสี่ยง[footnoteRef:21] ที่จัดไว้บนเว็บไซต์ของสำนักงาน ก.ล.ต. เพื่อประกอบการประเมินความเพียงพอของระบบการควบคุมภายในของผู้จัดการกองทรัสต์ด้วย [21:  กรอบแนวทางปฏิบัติด้านการควบคุมภายในของ The Committee of Sponsoring Organizations of the Treadway Commission : COSO) กำหนดองค์ประกอบหลักที่จำเป็นในการควบคุมภายในไว้ 5 ด้าน ได้แก่ (1) การควบคุมภายในองค์กร (Control Environment) 
(2) การประเมินความเสี่ยง (Risk Assessment) (3) การควบคุมการปฏิบัติงาน (Control Activities) (4) ระบบสารสนเทศและการสื่อสารข้อมูล (Information & Communication) และ (5) ระบบการติดตาม (Monitoring Activities) กองทรัสต์อาจปฏิบัติตามมาตรฐานหรือ
แนวปฏิบัติด้านการควบคุมภายในอื่นที่ได้รับการยอมรับในประเทศหรือในระดับสากล] 

9.1.1 ความเพียงพอและความเหมาะสมของระบบการควบคุมภายในของผู้จัดการกองทรัสต์ และการจัดให้มีบุคลากรอย่างเพียงพอที่จะดำเนินการดังกล่าวได้อย่างมีประสิทธิภาพ รวมทั้งการติดตามควบคุมดูแลการดำเนินงานว่า สามารถป้องกันทรัพย์สินของกองทรัสต์และกลุ่มกองทรัสต์ (ถ้ามี) จากการ
ที่กรรมการหรือผู้บริหารนำไปใช้โดยมิชอบหรือโดยไม่มีอำนาจหรือไม่ 
9.1.2 ให้อธิบายว่าที่ผ่านมาผู้จัดการกองทรัสต์มีข้อบกพร่องเกี่ยวกับระบบการควบคุมภายในเรื่องใดบ้าง (ถ้ามี) และได้แก้ไขข้อบกพร่องดังกล่าวเสร็จสิ้นแล้วหรือไม่ เพราะเหตุใด 
9.1.3 ให้ระบุความเห็นของทรัสตีหรือผู้สอบบัญชีกรณีมีข้อสังเกตเกี่ยวกับการควบคุมภายใน
9.1.4 การแต่งตั้ง ถอดถอน และโยกย้ายผู้ดำรงตำแหน่งหัวหน้างานตรวจสอบภายในของผู้จัดการกองทรัสต์มีแนวปฏิบัติอย่างไร  
[bookmark: _Hlk197328759]9.2 รายการระหว่างกันและการป้องกันความขัดแย้งทางผลประโยชน์
ให้เปิดเผยรายการระหว่างกันในช่วง 3 ปีที่ผ่านมา หรืออาจเลือกเปิดเผยเฉพาะปีล่าสุด โดยระบุข้อความให้ผู้ถือหน่วยทรัสต์และ/หรือผู้ลงทุนสามารถดูข้อมูลย้อนหลังเพื่อเปรียบเทียบข้อมูล 3 ปีได้จากเว็บไซต์ของกองทรัสต์หรือผู้จัดการกองทรัสต์
การเปิดเผยข้อมูลรายการระหว่างกันให้มีรายละเอียดดังนี้
9.2.1 รายการระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับผู้จัดการกองทรัสต์
(1) ให้เปิดเผยธุรกรรมระหว่างกองทรัสต์กับผู้จัดการกองทรัสต์และบุคคลที่เกี่ยวโยงกันกับผู้จัดการกองทรัสต์ โดยให้ระบุชื่อกลุ่มบุคคลที่เกี่ยวโยงกัน ลักษณะความสัมพันธ์ และเปิดเผยข้อมูลธุรกรรม เช่น ลักษณะ ปริมาณ เงื่อนไขของธุรกรรม ราคาซื้อ ราคาขาย มูลค่าของธุรกรรม หรือค่าเช่า พร้อมทั้งแสดงราคาประเมิน หรืออัตราค่าเช่าที่ประเมินโดยผู้ประเมินค่าทรัพย์สิน เป็นต้น (ถ้ามี)
(2) ให้อธิบายความจำเป็นและความสมเหตุสมผลของรายการดังกล่าวว่าเป็นไปเพื่อประโยชน์สูงสุดของกองทรัสต์แล้วหรือไม่ อย่างไร
(3) ให้อธิบายนโยบายการทำธุรกรรมระหว่างกองทรัสต์กับผู้จัดการกองทรัสต์และบุคคล
ที่เกี่ยวโยงกันกับผู้จัดการกองทรัสต์ในอนาคต แนวโน้มการทำรายการระหว่างกันในอนาคต และแนวทาง
การป้องกันความขัดแย้งทางผลประโยชน์ 
(4) กรณีที่มีการแสดงราคาประเมินประกอบการทำรายการระหว่างกัน ให้กองทรัสต์เปิดเผยข้อมูลการประเมินราคาและราคาประเมิน โดยให้แสดงรายละเอียดตามเอกสารแนบ
9.2.2 รายการระหว่างกองทรัสต์กับทรัสตีและบุคคลที่เกี่ยวโยงกันกับทรัสตี
(1) ให้เปิดเผยธุรกรรมระหว่างกองทรัสต์กับทรัสตีและบุคคลที่เกี่ยวโยงกันกับทรัสตีโดยให้ระบุข้อมูลเช่นเดียวกับข้อ 9.2.1(1) (ถ้ามี)
(2) ให้อธิบายความจำเป็นและความสมเหตุสมผลของรายการดังกล่าวว่าเป็นไปเพื่อประโยชน์สูงสุดของกองทรัสต์แล้วหรือไม่ อย่างไร
(3) ให้ระบุถึงกระบวนการในการทำธุรกรรมระหว่างกองทรัสต์กับทรัสตีและบุคคลที่เกี่ยวโยงกันกับทรัสตีในอนาคตว่า 
	(ก) มีการเปิดเผยข้อมูลผ่านตลาดหลักทรัพย์แห่งประเทศไทยหรือช่องทางอื่นใดที่
ผู้ถือหน่วยทรัสต์สามารถเข้าถึงข้อมูลการจะเข้าทำธุรกรรมได้อย่างทั่วถึง 
	(ข) มีระยะเวลาในการเปิดเผยข้อมูลที่สมเหตุสมผล ซึ่งต้องไม่เกิน 14 วัน 
	(ค) มีการเปิดเผยช่องทาง วิธีการ และระยะเวลาคัดค้านที่ชัดเจนโดยระยะเวลาดังกล่าวต้องไม่น้อยกว่า 14 วัน เว้นแต่ในกรณีที่มีการขอมติผู้ถือหน่วยทรัสต์เพื่อเข้าทำธุรกรรมดังกล่าวให้การคัดค้านกระทำในการขอมติผู้ถือหน่วยนั้น
อนึ่ง ในกรณีที่มีผู้ถือหน่วยทรัสต์แสดงการคัดค้านอย่างชัดเจนตามวิธีการที่มีการเปิดเผยตามข้อ 9.2.2(3)(ค) ในจำนวนที่เกินกว่า 1 ใน 4 ของจำนวนหน่วยทรัสต์ที่จำหน่ายได้แล้วทั้งหมด ทรัสตี
จะกระทำหรือยินยอมให้มีธุรกรรมดังกล่าวข้างต้นไม่ได้

ส่วนที่ 4
งบการเงิน
(แนบงบการเงินประจำปีสิ้นสุดวันที่............)


ส่วนที่ 5
การรับรองความถูกต้องของข้อมูล
การรับรองความถูกต้องของข้อมูลในแบบแสดงรายการข้อมูลประจำปีนั้น ให้กรรมการ ผู้มีอำนาจลงนามผูกพันของผู้จัดการกองทรัสต์ลงลายมือชื่อพร้อมประทับตราบริษัท (ถ้ามี) ในแบบแสดงรายการข้อมูล  
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลแทนด้วย โดยให้ใช้ข้อความและรูปแบบ ดังนี้
			“ผู้จัดการกองทรัสต์ได้สอบทานข้อมูลในแบบแสดงรายการข้อมูลประจำปีฉบับนี้แล้ว
ด้วยความระมัดระวัง ผู้จัดการกองทรัสต์ขอรับรองว่า ข้อมูลดังกล่าวถูกต้องครบถ้วน เหมาะสม ไม่เป็นเท็จ 
ไม่ทำให้ผู้อื่นสำคัญผิด หรือไม่ขาดข้อมูลเพื่อใช้ประกอบการพิจารณา ที่ควรต้องแจ้งในสาระสำคัญ”  นอกจากนี้ ผู้จัดการกองทรัสต์รับรองว่า 
	(1)  งบการเงินและข้อมูลทางการเงินในแบบแสดงรายการข้อมูลประจำปีของกองทรัสต์
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน และผลการดำเนินงานของกองทรัสต์แล้ว
	(2)  ผู้จัดการกองทรัสต์ได้จัดให้มีระบบการเปิดเผยข้อมูลที่ดี เพื่อให้แน่ใจว่าการเปิดเผยข้อมูลของกองทรัสต์ในส่วนที่เป็นสาระสำคัญถูกต้องครบถ้วนแล้ว รวมทั้งควบคุมดูแลให้มีการปฏิบัติตามระบบดังกล่าว 
	(3)  ผู้จัดการกองทรัสต์ได้จัดให้มีระบบการควบคุมภายในที่ดี และควบคุมดูแลให้มี        การปฏิบัติตามระบบดังกล่าว และผู้จัดการกองทรัสต์ได้แจ้งข้อมูลการประเมินระบบการควบคุมภายใน       ณ วันที่ ............................................ต่อผู้สอบบัญชีของกองทรัสต์แล้ว ซึ่งครอบคลุมถึงข้อบกพร่องและ      การเปลี่ยนแปลงที่สำคัญของระบบการควบคุมภายใน รวมทั้งการกระทำที่มิชอบที่อาจมีผลกระทบต่อ      การจัดทำรายงานทางการเงินของกองทรัสต์  
		ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่ผู้จัดการกองทรัสต์ได้รับรองความถูกต้องแล้ว ผู้จัดการกองทรัสต์ได้มอบหมายให้.....................................เป็นผู้ลงลายมือชื่อกำกับเอกสารนี้ไว้ทุกหน้าด้วย  หากเอกสารใดไม่มีลายมือชื่อของ...................................กำกับไว้ ผู้จัดการกองทรัสต์จะถือว่าไม่ใช่ข้อมูลที่ผู้จัดการกองทรัสต์ได้รับรองความถูกต้องของข้อมูลแล้วดังกล่าวข้างต้น  
	ชื่อ
	ตำแหน่ง
	ลายมือชื่อ

	1. ……………………….……………
	…………………………….…………
	……………………….………………

	2. ……………….……………………
	………………………………….…...
	…………….…………………………

	3. ……………………………….……
	………….…………………………...
	…………………….…………………

	ในฐานะผู้จัดการกองทรัสต์  และในฐานะผู้ได้รับมอบหมายจากทรัสตีให้ดำเนินการแทนกองทรัสต์ 
(ให้แนบหนังสือมอบอำนาจจากทรัสตีมาพร้อมด้วย)

เอกสารแนบ 1	
สรุปสาระสำคัญของสัญญาก่อตั้งทรัสต์ 

เอกสารแนบ 2	

รายละเอียดเกี่ยวกับกรรมการ ผู้บริหาร ผู้จัดการ รองผู้จัดการ ผู้ช่วยผู้จัดการ ผู้อำนวยการฝ่ายและ
ผู้ดำรงตำแหน่งเทียบเท่าที่เรียกชื่ออย่างอื่น ซึ่งรับผิดชอบในสายงานเกี่ยวกับการดูแลจัดการกองทรัสต์

เอกสารแนบ 3	

รายละเอียดเกี่ยวกับหัวหน้างานตรวจสอบภายใน และหัวหน้างานกำกับดูแลการปฏิบัติงานของผู้จัดการกองทรัสต์

เอกสารแนบ 4	
รายละเอียดอสังหาริมทรัพย์ที่กองทรัสต์ลงทุนและราคาประเมิน

เอกสารแนบ 5	

นโยบายและแนวปฏิบัติการกำกับดูแลกิจการ ฉบับเต็ม และจรรยาบรรณธุรกิจฉบับเต็ม ของผู้จัดการกองทรัสต์ (ถ้ามี)

เอกสารแนบ 6

รายงานการตรวจสอบที่เกี่ยวข้องกับความยั่งยืน (การปล่อยก๊าซเรือนกระจก) หรือเอกสารอื่น ๆ ที่เทียบเท่า (ถ้ามี)
ให้เปิดเผยรายงานการตรวจสอบที่เกี่ยวข้องกับความยั่งยืน (การปล่อยก๊าซเรือนกระจก) หรือเอกสารอื่น ๆ ที่เทียบเท่า ที่แสดงให้เห็นผลการทวนสอบการเปิดเผยข้อมูลการปล่อยก๊าซเรือนกระจกของกองทรัสต์

